tripathysagar/odia_wiki huggingface dataset:
ରୀତା ବିଶାଲ ଜଣେ ଓଡ଼ିଆ ଡବିଂ କଳାକାର । ସେ ଦୂରଦର୍ଶନ, ଆକାଶବାଣୀ ଏବଂ ଚଳଚ୍ଚିତ୍ରଗୁଡ଼ିକରେ ଡବିଂ ଆର୍ଟିଷ୍ଟ୍ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଆ କଥାଚିତ୍ର ପଳାତକରେ ମହାଶ୍ୱେତା ରାୟଙ୍କ ପାଇଁ ଡବିଂ କରିଥିଲେ । ପିଲାଦିନ ରୀତା ଓଡ଼ିଆ ଥିଏଟର କଳାକାର ପ୍ରିୟ ମିଶ୍ରଙ୍କର ଝିଅ । କଟକର ସହରରେ ସେ ତାଙ୍କର ପିଲାଦିନ କାଟିଥିଲେ ଏବଂ ପିଲାଦିନୁ ସଙ୍ଗୀତ ତଥା ଅଭିନୟ ପ୍ରତି ଆକର୍ଷିତ ହୋଇଥିଲେ । ସେ ଜଣେ କଣ୍ଠଶିଳ୍ପୀ ଏବଂ ଭଏସ୍ ଡବିଂ କଳାକାର ଭାବରେ କାର୍ଯ୍ୟ କରୁଥିଲେ । ବୃତ୍ତି ରୀତା ଆକାଶବାଣୀ କଟକ କେନ୍ଦ୍ରର ଜଣେ ଉପସ୍ଥାପିତକା ଭାବରେ କାର୍ଯ୍ୟ କରୁଥିଲେ ଏବଂ ଏହାପରେ ସେ ଚଳଚ୍ଚିତ୍ରରେ ଡବିଙ୍ଗ ଆର୍ଟିଷ୍ଟ ଭାବେ କାମ କରିଥିଲେ । ସେ ଡବିଂ କରିବା ସହିତ କିଛି ଧାରାବାହିକ ଏବଂ କଥାଚିତ୍ରରେ ଅଭିନୟ କରିଥିଲେ ।
ଆନିଫ୍ରୋଲୁମାବ  (ଇଂରାଜୀ ଭାଷାରେ ), ସଫନେଲୋ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ସିସ୍ଟମିକ୍ ଲୁପସ୍ ଏରିଦେମାଟୋସସ୍   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ମଧ୍ୟମରୁ ଗମ୍ଭୀର ଧରଣର ରୋଗ ପାଇଁ ବ୍ୟବହୃତ ହୁଏ ଯାହା ସାଧାରଣ ଚିକିତ୍ସାଦ୍ୱାରା ନିୟନ୍ତ୍ରିତ ହୋଇପାରେ ନାହିଁ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସବୁଠାରୁ ସାଧାରଣ ପାର୍ଶ୍ୱ ପ୍ରତିକ୍ରିୟା ହେଉଛି ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ ଏବଂ ବ୍ରୋଙ୍କାଇଟିସ୍ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହର୍ପିସ ଜୋସ୍ଟରଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଫେରନ୍ ରିସେପ୍ଟର ପ୍ରକାର୧ ସ‌ହିତ ସଂଯୁକ୍ତ ହୋଇ ଟାଇପ୧ ଇଣ୍ଟରଫେରନ୍ ଗୁଡ଼ିକର କାର୍ଯ୍ୟକଳାପକୁ ଅବରୋଧ କରେ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୨ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଆନିଫ୍ରୋଲୁମାବ ଅନୁମୋଦିତ ହୋଇଥିଲା ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହାର ଏକ ମାତ୍ରାର ମୂଲ୍ୟ ପ୍ରାୟ ୫୦୦୦ ଡଲାର ଥିଲା । ୨୦୨୨ ସୁଦ୍ଧା ବ୍ରିଟେନରେ ଏହା ବ୍ୟବସାୟିକ ଭାବରେ ଉପଲବ୍ଧ ହୋଇନାହିଁ ।
ମୋକ୍ସିଫ୍ଲୋକ୍ସାସିନକୁ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଆଭେଲକ୍ସ) ଏକ ଆଣ୍ଟିବାୟୋଟିକ ଯାହା ଅନେକ ଜୀବାଣୁ ସଂକ୍ରମଣରେ ଦିଆଯାଏ  । ନିମୋନିଆ, ନେତ୍ରାବରଣ ପ୍ରଦାହ, ଏଣ୍ଡୋକାର୍ଡ଼ାଇଟିସ, ଯକ୍ଷ୍ମା, ଓ ସାଇନୁସାଇଟିସ ଇତ୍ୟାଦି ରୋଗରେ ଏହି ଔଷଧ ଦିଆଯାଏ । ଏହା ପାଟିରେ, ଶିରାଭ୍ୟନ୍ତର ଇଞ୍ଜେକସନ ଓ ଆଖି ଟୋପା ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ମୁଣ୍ଦବୁଲା ଓ ମୁଣ୍ଡ ବିନ୍ଧା ହୁଏ । ସାଂଘାତିକ ପ୍ରତିକ୍ରିୟା ହେଲେ ପେରିଫେରାଲ ନିଉରୋପାଥି  , ସଙ୍କଟ ଜନ‌କ ମାୟୋପାଥି   ଓ ପେଶୀ ରାଜ୍ଜୁ ଛିଣ୍ଡିଯାଏ   :   । ଗର୍ଭାବସ୍ଥା ବା ସ୍ତନ୍ୟପାନ ସମୟରେ ଏହାର ନିରାପତ୍ତା ଅସ୍ପଷ୍ଟ ଅଛି । ଫ୍ଲୋରୋକୁଇନୋଲିନ   ଶ୍ରେଣୀର ଏହା ଏକ ଔଷଧ । ଜୀବାଣୁର ଡିଏନଏ ଦ୍ୱିଭାଗ ନ ହୋଇପାରିବାରୁ ବାକ୍ଟେରିସାଇଡାଲ ମୃତ୍ୟୁ ହୁଏ । ଆମେରିକାରେ ସନ ୧୯୯୯ରେ ଡାକ୍ତରୀ ବ୍ୟବ‌ହାର ନିମନ୍ତେ ଏହ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ ସନ ୨୦୧୫ରେ ଏହାର ଏକ ଦିନର ଖର୍ଚ୍ଚ ୦.୪୫ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଦିନର ଖର୍ଚ୍ଚ ୪ଡଲାର ।
ଅଭୟ, ୨୦୧୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ତରଙ୍ଗ ସିନେ ପ୍ରଡକ୍ସନଦ୍ୱାରା ଏହି ଚଳଚ୍ଚିତ୍ରଟି ନିର୍ମିତ ହୋଇଥିଲା । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ସନ୍ତୋଷ ନାରାୟଣ ଦାସ କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୂରଲୀ କ୍ରିଷ୍ଣା । ୨୦୧୭ ମସିହାରେ ରଜ ସମୟରେ ମୁକ୍ତିଲାଭ କରିଥିଲା ଏହି ଚଳଚ୍ଚିତ୍ରଟି । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଓ ଏଲିନା ସାମନ୍ତ ରାୟ । ମନୋଜ ମିଶ୍ର, ମିହର ଦାସ, ଅଶ୍ରୁମୋଚନ ମହାନ୍ତି, ଅନିତା ଦାସ, ପ୍ରତିଭା ପଣ୍ଡା, ସରୋଜ ଦାସ, କାଳିଆ, ଶଙ୍କାର ଆଦି କଳାକାରମାନେ ଏହି ଚଳଚ୍ଚିତ୍ରରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ଏଲିନା ସାମନ୍ତରାୟ ମନୋଜ ମିଶ୍ର ମିହିର ଦାସ ଅଶ୍ରୁମୋଚନ ମହାନ୍ତି ଅନିତା ଦାସ ପ୍ରତିଭା ପଣ୍ଡା ସରୋଜ ଦାସ କାଳିଆ ଶଙ୍କର କାହାଣୀ ଜଣେ କନେଷ୍ଟବେଳର ପୁଅ  ଅଭୟ ' । ଅତି ସାଧାରଣ ଘରର ପିଲାଙ୍କ ଭଳି ଟିକେ ଡରକୁଳା । କୌଣସି ଗଣ୍ଡଗୋଳକୁ ତା ର ପ୍ରାଣେ ଡର । ପ୍ରେମ ତ ଦୂରର କଥା, ଝିଅପିଲାଙ୍କ ସହ ମିଳାମିଶାକୁ ବି ଡର । ଏମିତି ଏକ ସାଧାରଣ ଚରିତ୍ରରେ ଅଭିନୟ କରିଥିଲେ ଅନୁଭବ । ସମାଜର ଜଣେ ସାଧାରଣ ମଣିଷର ପ୍ରତୀକ  ଅଭୟ  ଅନ୍ୟାୟକୁ ସହିପାରେନି, କିନ୍ତୁ ଖୋଲାଖୋଲି ଭାବେ ପ୍ରତିବାଦ ବି କରିପାରେନି । ଘରେ ବସି ଫେସ୍‍ବୁକ୍‌ରେ କୌଣସି ବିଷୟରେ ଲମ୍ବା ଚ‌ଉଡ଼ା ଚର୍ଚ୍ଚା କରିପାରେ, କିନ୍ତୁ କୌଣସି ଘଟଣାକୁ ସାମ୍ନା କରିପାରେନା । କୌଣସି ଆନ୍ଦୋଳନରେ ବହୁତ ଲୋକ ଯୋଗଦେଉଥିଲାବେଳେ ଲୁଚିଲୁଚି ଟାୟାର ଜାଳିପାରେ ଅଭୟ, କିନ୍ତୁ ଆନ୍ଦୋଳନର ନେତୃତ୍ୱ ନେଇପାରେନା । ସାଧାରଣ ପରିବାରର ପିଲାଟିଏ ପାଠଶାଠ ପଢ଼ି ଧାଏଁ ରୋଜଗାର କରିବାକୁ । ଅଭୟ ମଧ୍ୟ ସେ ରାସ୍ତାରେ ଯିବାକୁ ଚେଷ୍ଟା କରିଛି । ମଧ୍ୟବିତ୍ତ ପରିବାରର ସନ୍ତାନ ଅଭୟକୁ ବାପା ପୋଲିସରେ ଭର୍ତ୍ତି କରିବାକୁ ଚାହାନ୍ତି, ବଡ଼ ପଦବୀରେ । ଜଣେ କନେଷ୍ଟବଳ ହିସାବରେ ସେ ଯାହା କରିପାରିନାହାନ୍ତି, ପୁଅ ତାହା କରୁ । କିନ୍ତୁ ଅଭୟ ପ୍ରମାଣ କରିଦିଏ ଯେ ଅନୀତି ଓ ଦୁର୍ନୀତିର ମୁକାବିଲା କରିବା ପାଇଁ ବଡ଼ ପୋଲିସ ଅଫିସର ହେବା ଦରକାର ନାହିଁ । ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତଗୁଡ଼ିକ ରଚନା କରିଥିଲେ ବସନ୍ତରାଜ ସାମଲ ଏବଂ ସୁବ୍ରତ ସ୍ୱାଇଁ । ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, ଦୀପ୍ତିରେଖା ପାଢ଼ୀ ଏବଂ ଲୋପାମୁଦ୍ରା ଦାଶ ପ୍ରମୁଖ ଚଳଚ୍ଚିତ୍ରଟିରେ କଣ୍ଠଦାନ କରିଥିଲେ । ଗୀତ ପୁରସ୍କାର ଚଳଚ୍ଚିତ୍ର ପତ୍ରିକା  "ଚଳଚ୍ଚିତ୍ର ଜଗତ" ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ରର ଖଳନାୟକ ମନୋଜ ମିଶ୍ରଙ୍କୁ ଶ୍ରେଷ୍ଠ ଖଳନାୟକ ଏବଂ ମିହିର ଦାସଙ୍କୁ ଦୁଃଖିରାମ ସ୍ୱାଇଁ ସ୍ମାରକୀ ଖଳନାୟକ ସମ୍ମାନ ମିଳିଥିଲା । ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌- ୨୦୧୮ରେ ଏଲିନାଙ୍କୁ ଶ୍ରେଷ୍ଠ ନାୟିକା ପୁରସ୍କାର ମିଲିଥିଲା ।
ହାଇପରଟ୍ରଫିକ କାର୍ଡ଼ିଓମାୟୋପାଥି ବା ଏଚସିଏମ  (ଇଂରାଜୀ ଭାଷାରେ / ) ଏକ ରୋଗ ଯେଉଁଥିରେ ହୃତ୍‌ପିଣ୍ଡର ଏହ ଅଂଶ ଅକାରଣ ହାଇପରଟ୍ରଫି   ବା ମୋଟା ହୋଇଯାଏ  । ଏହା ଫଳରେ ରକ୍ତ ପମ୍ପ କରିବା ଦକ୍ଷତା ହୃତ୍‌ପିଣ୍ଡର କମିଯାଏ । ସାଧାରଣତଃ ଥକ୍କା ଅନୁଭବ, ପାଦ ଇଡିମା ବା ଫୁଲା  , ଅଣନିଶ୍ୱାସୀ   ଇତ୍ୟାଦି ଲକ୍ଷଣ ଦେଖାଯାଏ । ଛାତି ଯନ୍ତ୍ରଣା   ଓ ଅଚେତ ମଧ୍ୟ ହୋଇପାରେ । ରୋଗ ଜଟିଳ ହେଲେ ହୃଦ୍‌ପାତ, ହୃତ୍‌ପିଣ୍ଡ ଆରିଦମିଆ  , ହଠାତ୍ ହୃତ୍‌ପିଣ୍ଡ ମୃତ୍ୟୁ   ହୋଇପାରେ । ଏଚସିଏମ ରୋଗ ସାଧାରଣତଃ ପିତାମାତାଙ୍କଠାରୁ ବଂଶାନୁକ୍ରମରେ ଆସିଥାଏ । ଅନେକ ସମୟରେ ହୃତ୍‌ପିଣ୍ଡର ମାଂସପେଶୀ ତିଆରି କରୁଥିବା ଜିନର ମ୍ୟୁଟେସନ ଯୋଗୁ ହୁଏ । ଫାବ୍ରି ଡିଜିଜ  , ଫ୍ରିଡ୍ରିକ୍ସ ଆଟାକ୍ସିଆ    '  ‌ ଓ ଟାକ୍ରୋଲିମସ   ଭଳି ଔଷଧ ଯୋଗୁ ମଧ୍ୟ ହୋଇଥାଏ । ଏହା କାର୍ଡ଼ିଓମାୟୋପାଥି ଦଳର ଏକ ରୋଗ ଯାହା ମାୟୋକାର୍ଡ଼ିଅମକୁ   ଆକ୍ରମଣ କରେ । ଇସିଜି  , ଇକୋକାର୍ଡ଼ିଓଗ୍ରାମ  , ସ୍ଟେସ ଟେଷ୍ଟିଙ୍ଗ   କରି ରୋଗ ନିର୍ଣ୍ଣୟ କରାଯାଏ । ଜେନେଟିକ ଟେଷ୍ଟିଙ୍ଗ   ମଧ୍ୟ କରାଯାଏ । ଚିକିତ୍ସାରେ ବିଟା ବ୍ଲକର  ( : ), ଡାଇୟୁରେଟିକସ  , ଡାଇସୋପାଇରାମାଇଡ   ଔଷଧ ଦିଆଯାଏ  । ଅନିୟମିତ ହୃଦ୍‌ଗତି ସମ୍ପନ୍ନ କେତେକ ରୋଗଙ୍କୁ ଇମ୍ପ୍ଲାଣ୍ଟେବ୍ଲ କାର୍ଡ଼ିଆକ ଡିଫିବ୍ରିଲେଟର   ଦେବାକୁ ସୁପାରିସ କରାଯାଏ । କୌଣସି ଉପାୟରେ ଭଲ ନ ହେଲେ ସେପ୍ଟାଲ ମାୟେକ୍ଟୋମି   ବା ହୃତ୍‌ପିଣ୍ଡ ଟ୍ରାନ୍ସପ୍ଲାଣ୍ଟ   ଅପରେଶନ କରାଯାଏ । ଉପ‌ଯୁକ୍ତ ଚିକିତ୍ସା ମିଳିଲେ ମୃତ୍ୟୁ ସଙ୍କଟ ବାର୍ଷିକ ୧%ରୁ କମ୍ ହୁଏ । ପ୍ରତି ୫୦୦ଲୋକରେ ଜଣକର ଏହି ରୋଗ ଥାଏ । ପୁରୁଷ ଓ ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । ସବୁ ବୟସରେ ମଧ୍ୟ ଆକ୍ରନ୍ତ ହୋଇପାରିବେ । ସନ ୧୯୫୮ରେ ଏହି ବିଷୟ ପ୍ରଥମେ ଡୋନାଳ୍ଡ ଟିଅର   ବର୍ଣ୍ଣନା କରିଥିଲେ ।
ଏସିଟାଲୋପ୍ରାମ  (ଇଂରାଜୀ ଭାଷାରେ ବିକ୍ରୟ ନାମ ସିପ୍ରାଲେକ୍ସ/ ଓ ଲେକ୍ସାପ୍ରୋ/ ଇତ୍ୟାଦି) ଏକ ଅବସାଧରୋଗୀ   ଔଷଧ ଯାହା ସିଲେକ୍ଟିଭ ସେରୋଟୋନିନ ରିଅପଟେକ ଇନ‌ହିବିଟର ଶ୍ରେଣୀର     ଶ୍ରେଣୀର ଏକ ଔଷଧ । ଏହା ମୂଖ୍ୟତଃ ପ୍ରମୁଖ ଅବସାଦ ବେମାରୀ ବା ଉତ୍କଣ୍ଠା ବେମାରୀ   ନିମନ୍ତେ ବ୍ୟବ‌ହାର କରାଯାଏ । ଏହି ଔଷଧ ପାଟିରେ ଦିଆଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା ସମସ୍ୟା, ଅଇ, ଯୌନ ସମସ୍ୟା   ଓ ଥକ୍କା ଅନୁଭବ ହୁଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ବୟସ ୨୫ ବର୍ଷ ବୟସର ଲୋକ ଆତ୍ମହତ୍ୟା ପ୍ରବଣ ହୁଅନ୍ତି । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହି ଔଷଧର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ପୂର୍ବରୁ ଥିବା ସିଟାଲୋପ୍ରାମର ଏହା ସ୍ତିରିଓଆଇସୋମର, ତେଣୁ ଇଂରାଜୀରେ ସିଟାଲୋପ୍ରାମ   ସ‌ହିତ  'ଇଏସ'  ଯୋଗକରାଯିବାଦ୍ୱାରା ଏସିଟାଲୋପ୍ରାମ   ହୋଇଛି । ସନ ୨୦୦୨ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଏସିଟାଲୋପ୍ରାମ ସ୍ୱୀକୃତ ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ସନ ୨୦୧୭ର ହିସାବ ଅନୁସାରେ ୨.୦୪ ଡଲାର । ସଂଯୁକ୍ତ ରାଷ୍ଟ୍ରରେ ସନ ୨୦୧୮ରେ ବ୍ରାଣ୍ଡ ନଥିବା ଏସିଟାଲୋପ୍ରାମ, ବ୍ରାଣ୍ଡ ଔଷଧ ଅପେକ୍ଷା ୨୦ ଗୁଣ କମ ମୂଲ୍ୟରେ ମିଳେ । ଏସିଟାଲୋପ୍ରାମ ଦେବା ଅପେକ୍ଷା ଅନେକ ସମୟରେ ଦୁଇ ଗୁଣ ଅଧିକ ଡୋଜର ସିଟାଲୋପ୍ରାମ ମଧ୍ୟ ଦିଆଯାଉଛି ।
ଫୁଲେରା ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଜଇପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଫୁଲେରା ୨୬.୮୭୪୦ ଉତ୍ତର ଅକ୍ଷାଂଶ ଓ ୭୫.୨୪୧୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୩୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫୁଲେରା ସହରର ମୋଟ ଜନସଂଖ୍ୟା ୨୧୬୩୯ ଅଟେ । ସେଥି ମଧ୍ୟରୁ ୫୨.୧୩% ଜଣ ପରୁଷ ହୋଇଥିବା ବେଳେ ୪୭.୮୭% ଜଣ ନାରୀ ଅଟନ୍ତି । ଫୁଲେରାର ସାକ୍ଷରତା ହାର ୭୨.୮୮% ଅଟେ । ଏହା ଜାତୀୟ ହାରଠାରୁ ୮.୦୪% ପ୍ରତିଶତ କମ ଅଟେ । ସେଥିରୁ ୪୩.୧୩% ପ୍ରତିଶତ ପୁରୁଷ ଓ ୨୯.୭୫% ନାରୀ ଅଟନ୍ତି । ୧୩.୦୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଫୁଲେରାର ସରକାରୀ ଭାଷା ଅଟେ ।
ଜୀବନ ଚିନ୍ତା, ମଧୁସୂଦନ ରାଓଙ୍କ ରଚିତ ଏକ ଓଡ଼ିଆ କାବ୍ୟ ଅଟେ । ପ୍ରଣବ ପଟ୍ଟନାୟକ ଏହାକୁ ତାଙ୍କ ରେ ଆତ୍ମନ୍ ନିଦ୍ରା ପରିହରି ଗୀତରେ ଗାଇଥିଲେ ।
ଉଦ୍ଭିଦ ଜୀବ ଜଗତର ଏକ ବଡ଼ ଗୋଷ୍ଠୀ, ଏମାନେ ସାଧାରଣତଃ ଆଲୋକ ସଂଶ୍ଳେଷଣ ପ୍ରକ୍ରିୟା ସାହାଯ୍ୟ୍ରେ ଶର୍କରା ଜାତୀୟ ଖାଦ୍ୟ ପ୍ରସ୍ତୁତ କରିଥାଆନ୍ତି  ପ୍ରାୟ ୩୫୦,୦୦୦ ପ୍ରକାରର ଉଦ୍ଭିଦ ଅଛନ୍ତି ବୋଲି ଧାରଣା କରାଯାଏ । ୨୦୦୪ ସୁଦ୍ଧା ୨୮୭,୬୫୫ଟି ଉଦ୍ଭିଦକୁ ଚିନ୍ହଟ କରାଯାଇ ଅଛି ଏବଂ ଏମାନଙ୍କ ମଧ୍ୟରୁ ୨୫୮,୬୫୦ଟି ହେଲା ସପୁଷ୍ପକ ଉଦ୍ଭିଦ ।
ଡୋରଜୋଲାମାଇଡ/ଟାଇମୋଲୋଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ କୋସୋପ୍ଟ, ଏକ ଔଷଧ ଯାହା ଗ୍ଲୁକୋମା ସମେତ ଆଖି ଭିତରେ ଉଚ୍ଚ ଚାପର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ଡୋରଜୋଲାମାଇଡ ହାଇଡ୍ରୋକ୍ଲୋରାଇଡ ଓ ଟାଇମଲୋଲ ମାଲିଏଟର ଏକ ମିଶ୍ରିତ ଔଷଧ । ଯେତେବେଳେ ଟାଇମୋଲ ପରି ଏକ ବିଟା ବ୍ଲକର ଏକାକୀ ପର୍ଯ୍ୟାପ୍ତ ନୁହେଁ ସେତେବେଳେ ଏହା ବ୍ୟବହୃତ ହୋଇପାରେ  ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖି ବେଆରାମ ଲାଗିବା, ଆଖି ଲାଲ ଦେଖାଯିବା, ସ୍ୱାଦ ପରିବର୍ତ୍ତନ ଏବଂ ଅସ୍ପଷ୍ଟ ଦୃଷ୍ଟିଶକ୍ତି ହୋଇପାରେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ ହୃଦ୍‌ପାତ ହୋଇପାରେ  ଆଜ୍‌ମା, ସଲଫୋନାମାଇଡ ଆଲର୍ଜି ଧୀର ହୃଦସ୍ପନ୍ଦନ ଥିବା ବ୍ୟକ୍ତିଙ୍କଠାରେ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ। ଡୋରଜୋଲାମାଇଡ ହେଉଛି ଏକ କାର୍ବୋନିକ ଆନହାଇଡ୍ରେଜ ଇନହିବିଟର ଏବଂ ଟାଇମୋଲଲ ହେଉଛି ଏକ ବିଟା ବ୍ଲକର୍  ଏହି ଔଷଧ ଆଖିଦ୍ୱାରା ନିର୍ମିତ ଜଳୀୟ ପରିମାଣ ହ୍ରାସ କରି କାର୍ଯ୍ୟକ୍ଷମ ହୁଏ । ୧୯୯୮ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ୫ ମିଲିଲିଟର ବୋତଲ ୨୦୧୯ ମୂଲ୍ୟ ୧.୫୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୮.୩୦ ଡଲାର ଅଟେ। ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୨୩୩ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା
ମାରଗ୍ରେଟ କୁସିଙ୍ଗ  "ମେଗ" ହ୍ୱିଟ୍ମେନ୍ (ଜନ୍ମ ଅଗଷ୍ଟ ୪,୧୯୫୬) ହେଉଛନ୍ତି ଜଣେ ଆମେରିକୀୟ ବ୍ୟାପାର ଶାସକ,ଜଣେ ରାଜନୀତି ଉପଦେଶକାରୀ ଓ ଜଣେ ଡୋନର । ହ୍ୱିଟ୍ମେନ୍ ଏବେ  "ହେୱଲେଟ୍ ପାକା୍ର୍ଡ଼ ଉଦ୍ୟୋଗ" ର ସଭାପତି,ଏହା ସହିତ ସେ . ର ଅଧ୍ୟକ୍ଷ। ହ୍ୱିଟ୍ମେନ୍ ନିୟୁୱର୍କସ୍ଥିତ ହାରବର୍ର ଅଧିବାସୀ। ସେ ହାୱାର୍ଡ ବ୍ୟବସାୟ ମହାବିଦ୍ୟାଳୟ ଓ ନିଉଜର୍ସିସ୍ଥିତ ପ୍ରିନ୍ସଟନ୍ ମହାବିଦ୍ୟାଳୟରୁ ସ୍ନାତକ ଡିଗ୍ରୀ ହାସଲ କରିଛନ୍ତି।ହ୍ୱିଟ୍ମେନ୍ ୧୯୮୦ରେ ରେ ସାସନାଧିକାରୀ ରୂପେ କାମ କରୁଥିଲେ,ଓ ସେ ସେଠାରେ ଯୋଜନା ଓ କୌଶଳ ବିଭାଗର ଉପ ସଭାପତି ଥିଲେ। ୧୯୯୦ରେ ହ୍ୱିଟ୍ମେନ୍ ,ହାଶବ୍ରୋ,ଓ  "ପ୍ରୋକ୍ଟର ଆଣ୍ଡ ଗେମ୍ବଲ୍"  କମ୍ପନୀରେ ଅଧକ୍ଷ ରୂପେ କାମ କରୁଥିଲେ। ବାଲ୍ୟ ଜୀବନ ଓ ପାଠପଢ଼ା ହ୍ୱିଟ୍ମେନ୍ ନିୟୁୱର୍କସ୍ଥିତ ହାରବର୍ ସ୍ଥାନରେ ମାରର୍ଗ୍ରେଟ ଓ ହେଣ୍ଡରିକ୍ସ ହ୍ୱିଟ୍ମେନ୍ଙ୍କ ଘରେ ଜନ୍ମ ଗ୍ରହଣ କରିଥିଲେ।
ମୋକ୍ସିପ୍ରିଲ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ୟୁନିଭାସ୍କ ଏହାର ଏକ ବିକ୍ରୟ ନାମ, ହେଉଛି ଉଚ୍ଚ ରକ୍ତଚାପ, ହୃଦ୍‌ପାତ ଏବଂ ମଧୁମେହ ସମ୍ବନ୍ଦୀୟ ବୃକ୍‌କ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହାକୁ ଏକାକୀ କିମ୍ବା ଅନ୍ୟ ଔଷଧ ସହିତ ଦିଆଯାଇପାରେ । ଏହା ପାଟିରେ ଦିଆଯାଏ । ଔଷଧର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ପ୍ରାୟ ଏକ ଦିନ ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କାଶ, ମୁଣ୍ଡ ବୁଲାଇବା, ଥକାପଣ, ରାସ ଏବଂ ମାଂସପେଶୀ ଯନ୍ତ୍ରଣା ଅନ୍ତର୍ଭୁକ୍ତ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡେମା, ଉଚ୍ଚ ପୋଟାସିୟମ୍ ସ୍ତର, ନିମ୍ନ ରକ୍ତଚାପ ଏବଂ ବୃକ୍‌କ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆଞ୍ଜିଓଟେନସିନ୍ ରୂପାନ୍ତରକାରୀ ଏନଜାଇମ୍ ଇନହିବିଟର   । ୧୯୮୦ ମସିହାରେ ମୋକ୍ସିପ୍ରିଲ୍ ପେଟେଣ୍ଟ ହୋଇଥିଲା ଏବଂ ୧୯୯୫ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ପ୍ରତିଦିନ ୩ ମିଗ୍ରା ଭାବରେ ୧୫ ମାସର ଖର୍ଚ୍ଚ ପ୍ରାୟ ୩୩ ଡଲାର ହୁଏ । କଳା ଲୋକଙ୍କଠାରେ ଏହା କମ୍ ଭଲ କାମ କରୁଥିବା ଦେଖାଯାଏ ।
ସ୍ପାଇନା ବାଇଫିଡା,  (ଲାଟିନ ଭାଷାରେ ଏହାର ଅର୍ଥ ଦ୍ୱିଖଣ୍ଡିତ ମେରୁହାଡ଼) ଏକ ଜନ୍ମଗତ ରୋଗ ଯେଉଁଥିରେ ମେରୁଅସ୍ଥି ଓ ମେରୁଦଣ୍ଡ ଆବରଣର ପୃଷ୍ଠଭାଗ ସଂପୂର୍ଣ୍ଣ ଭାବେ ଆଚ୍ଛାଦିତ ହୋଇନଥାଏ  । ଏହା ତିନି ପ୍ରକାର ଦେଖାଯାଏ: ସ୍ପାଇନା ବାଇଫିଡା ଓକଲ୍ଟା, ମେନିଙ୍ଗୋସିଲ ଓ ମାୟେଲୋମେନିଙ୍ଗୋସିଲ । ଏହା ଅଣ୍ଟାରେ ଦେଖାଯାଏ କିନ୍ତୁ ମଝି ପିଠି ଓ ବେକରେ ମଧ୍ୟ ଦେଖାଯାଇପାରେ । ଓକଲ୍ଟା ରୋଗରେ ଲକ୍ଷଣ ନ ଥାଏ ବା ସାମାନ୍ୟ ଥାଏ । ଏହି ରୋଗ ଥିବା ସ୍ଥାନ ଦବିଯାଇଥାଏ, ସେଠାରେ କିଛି ରୁମ ଉଠିଥାଏ, କଳା ଦାଗ ଥାଏ ବା ମେରୁ ହାଡ଼ ତ୍ରୁଟି ଥିବା ସ୍ଥାନରେ ଫୁଲା ଥାଏ । ତୃଟି ଥିବା ସ୍ଥାନରେ ଗୋଟିଏ ତରଳ ପଦାର୍ଥ ଥିବା ମୁଣା ଦେଖାଯାଉଥିଲେ ତାହାକୁ ମେନିଙ୍ଗୋସିଲ କୁହାଯାଏ । ମାୟେଲୋମେନିଙ୍ଗୋସିଲ ଥିଲେ ସମସ୍ୟା ଗମ୍ଭୀର ହୁଏ । ଚାଲିବାରେ ଅକ୍ଷମତା, ଝାଡ଼ା ପରିସ୍ରା କରିବାରେ ସମସ୍ୟା, ହାଇଡ୍ରୋକେଫାଳସ, ସଂଯୁକ୍ତ ମେରୁଦଣ୍ଡ ଓ ଲାଟେକ୍ସ ଆଲର୍ଜି ଇତ୍ୟାଦି ଅସୁବିଧା ହୁଏ । ପ୍ରଶିକ୍ଷଣ ଅସୁବିଧା କ୍ୱଚିତ ହୁଏ । ଜେନେଟିକ ଓ ପରିବେଶ ପ୍ରଭାବରୁ ସ୍ପାଇନା ବାଇଫିଡା ରୋଗ ହେବା ସନ୍ଦେହ କରାଯାଏ । ପିତାମାତାଙ୍କ ମଧ୍ୟରୁ ଯଦି ଜଣକର ବା ଯଦି ତାଙ୍କର ଗୋଟିଏ ଛୁଆର ଏହି ରୋଗ ଥାଏ ତେବେ ପରବର୍ତ୍ତୀ ଛୁଆର ଏହି ରୋଗ ସମ୍ଭାବନା ୪ % ଥାଏ । ଗର୍ଭାବସ୍ଥାରେ ଯଥେଷ୍ଟ ଫୋଲେଟ ନ ମିଳିବା ମଧ୍ୟ ଏକ ଉଲ୍ଲେଖନୀୟ କାରଣ ହୋଇପାରେ । ସଙ୍କଟଦାୟୀ କାରକ ମଧ୍ୟରେ କେତେକ ବାତ ନିରୋଧକ ଔଷଧ  , ମୋଟାପା ଓ ଅନୁପଯୁକ୍ତ ଡାଏବେଟିସ ଚିକିତ୍ସା ଉଲ୍ଲେଖାଯୋଗ୍ୟ । ଛୁଆ ଜନ୍ମ ପୂର୍ବରୁ ବା ପରେ ରୋଗ ନିର୍ଣ୍ଣୟ କରାଯାଏ । ରକ୍ତ ପରୀକ୍ଷାରେ ବା ଆମିନୋସେଣ୍ଟେସିସ ପରୀକ୍ଷାରେ ଆଲଫା-ଫେଟୋପ୍ରୋଟିନ  (ଏଏଫପି) ସ୍ତର ଅଧିକ ଥିଲେ ସ୍ପାଇନା ବାଇଫିଡା ଥିବା ସମ୍ଭାବନା ଥାଏ  । ଅଲ୍ଟ୍ରାସାଉଣ୍ଡ ପରୀକ୍ଷାଦ୍ୱାରା ରୋଗ ଚିହ୍ନଟ ହୋଇପାରେ ଓ ଜନ୍ମ ପରେ ମେଡିକାଲ ଇମେଜିଙ୍ଗ କରି ରୋଗ ନିଧାର୍ଯ୍ୟ କରାଯାଏ । ନିଉରାଲ ଟ୍ୟୁବ ତୃଟି ଯୋଗୁ ଏହି ରୋଗ ଦେଖାଯାଏ ଯେପରିକି ଆନେନକେଫାଲି ଓ ଏନକେଫାଲୋସିଲ ରୋଗ ସମାନ ଧରଣର ତୃଟିରୁ ହୋଇଥାଏ । ମହିଳାଙ୍କୁ ଗର୍ଭ ଧାରଣ ପୂର୍ବରୁ ଓ ଗର୍ଭାବସ୍ଥାରେ ଯଥେଷ୍ଟ ଫୋଲେଟ ଦେଲେ ଏହି ରୋଗକୁ ପ୍ରତିରୋଧ କରିହୁଏ । ଅଟାରେ ଫୋଲିକ ଏସିଡ ମିଶେଇଲେ ଉପାଦେୟ ହୁଏ । ଖୋଲା ସ୍ପାଇନା ବାଇଫିଡା ଥିଲେ ଅପରେସନ କରି ଜନ୍ମ ପୂର୍ବରୁ ବା ପରେ ତାହାକୁ ବନ୍ଦ କରିଦିଆଯାଇପାରିବ । ସଂଯୁକ୍ତ ମେରୁଦଣ୍ଡକୁ ଅପରେସନ କରି ମରାମତ କରାଯାଏ ଓ ହାଇଡ୍ରୋକେଫାଲସ ଥିଲେ ସଣ୍ଟ ଦିଆଯାଏ । ଚଳତଶକ୍ତି ଅଭାବ ଥିଲେ କ୍ରଚେସ ବା ହୁଇଲଚେୟାର ବ୍ୟବହାର କରାଯାଏ । ପରିସ୍ରା କରିହେଉନଥିଲେ ପରିସ୍ରା କାଥେଟର ଦିଆଯାଏ । ପ୍ରାୟ ୫ % ଲୋକଙ୍କର ସ୍ପାଇନା ବାଇଫିଡା ଥାଏ । ବିଭିନ୍ନ ଦେଶରେ ଅନ୍ୟ ପ୍ରକାରର ସ୍ପାଇନା ବାଇଫିଡା ହାର ଅଲଗା ହୁଏ, ପ୍ରତି ଏକ ହଜାରରେ ୦.୧ରୁ ୫ ଜଣଙ୍କର ଥାଏ । ବିକଶିତ ଦେଶରେ ଜନ୍ମ ସମୟରେ ପ୍ରତି ୧୦୦୦ରେ ୦.୪ ଛୁଆର ଏହି ରୋଗ ଥାଏ । ଆମେରିକାରେ ପ୍ରତି ୧୦୦୦ ଛୁଆରେ ୦.୭ ଜଣଙ୍କର ଏହି ରୋଗ ଥାଏ, ଓ ଭାରତରେ ପ୍ରତି ଏକ ହଜାର ଜନ୍ମରେ ୧.୯ ଜଣଙ୍କର ଏହି ରୋଗ ଥାଏ । ଏହି ପାର୍ଥକ୍ୟ କକେଶିଆନ ବଂଶ ଯୋଗୁ ଓ ଆଂଶିକ ଭାବେ ପାରିପାର୍ଶ୍ୱିକ ପ୍ରଭାବ ଯୋଗୁ ହେଉଥିବା ବିଶ୍ୱାସ କରାଯାଏ ।
କମଳା ଶତପଥୀ  (ଜନ୍ମ: ୧ ଜୁଲାଇ ୧୯୬୩) ଜଣେ ଭାରତୀୟ ଓଡ଼ିଆ-ଭାଷୀ ଲେଖିକା, ଗାଳ୍ପିକା, କବି, ଔପନ୍ୟାସିକା ଓ ଅନୁବାଦିକା  । ୨୦୨୨ ମସିହାରେ ତାଙ୍କୁ ଅନୁବାଦ ସାହିତ୍ୟରେ କେନ୍ଦ୍ର ସାହିତ୍ୟ ଏକାଦେମୀ ପୁରସ୍କାର ମିଳିଥିଲା । ସୟଦ୍ ସଲିମ୍‌ଙ୍କ ରଚିତ ତେଲୁଗୁ ଉପନ୍ୟାସ ଭେନ୍ଦି ମେଘମ୍‌ର ଓଡ଼ିଆ ଅନୁବାଦ ସୁନେଲି ବାଦଲ ପାଇଁ ତାଙ୍କୁ ଏହି ପୁରସ୍କାର ମିଳିଥିଲା । ଜୀବନୀ କମଳା ଶତପଥୀ ୧୯୬୩ ମସିହାର ଜୁଲାଇ ୧ ତାରିଖରେ ଖଇରାପଡ଼ା, ବାରଙ୍ଗଠାରେ ଜନ୍ମଗ୍ରହଣ କରିଥିଲେ । ସେ ଦର୍ଶନରେ ସ୍ନାତକୋତ୍ତର କରିଛନ୍ତି । ସେ ସଚ୍ଚିଦାନନ୍ଦ ଶତପଥୀଙ୍କୁ ବିବାହ କରିଛନ୍ତି । ବିବାହ ପରେ ୧୯୮୬ ମସିହାରୁ ନବୀ ମୁମ୍ବଈରେ ରହି ଆସୁଛନ୍ତି । ଏହି ଦମ୍ପତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି । ସାହିତ୍ୟ ସର୍ଜନା ଛୋଟବେଳୁ ସେ ଲେଖାଲେଖି ପ୍ରତି ଆକୃଷ୍ଟ ହୋଇଥିଲେ ଏବଂ ସେହି ସମୟରେ ଶିଶୁପତ୍ରିକା ମାନଙ୍କରେ ତାଙ୍କ ରଚିତ କିଛି କାହାଣୀ ପ୍ରକାଶିତ ହୋଇଥିଲା । ୧୯୮୭ ମସିହାରେ ତାଙ୍କର ପ୍ରଥମ କାହାଣୀ ସୁଚରିତାରେ ପ୍ରକାଶିତ ହୋଇଥିଲା । ତା ପରେ ଅନେକ କାହାଣୀ ଅନ୍ୟାନ୍ୟ ପତ୍ରପତ୍ରିକାରେ ପ୍ରକାଶିତ ହୋଇ ପାଠକୀୟ ଆଦୃତି ପାଇଛି । ୧୯୯୯ ମସିହା ପରଠାରୁ ସାହିତ୍ୟ କ୍ଷେତ୍ରରେ ସେ ଅଧିକ ସକ୍ରିୟ ଅଛନ୍ତି । ତାଙ୍କ ରଚିତ ୭୦୦ରୁ ଉର୍ଦ୍ଧ୍ୱ କାହାଣୀ, ୩୨୫ରୁ ଉର୍ଦ୍ଧ୍ୱ କବିତା, ୨୧ଟି ଉପନ୍ୟାସ ତଥା ଅନେକ ନିବନ୍ଧ ବିଭିନ୍ନ ପତ୍ରପତ୍ରିକା, ସମ୍ବାଦପତ୍ର ଆଦିରେ ପ୍ରକାଶିତ ହୋଇଛି । ଆଦି ଓଡ଼ିଶାର ସୁନାମଧନ୍ୟ ପତ୍ରପତ୍ରିକାରେ ତାଙ୍କର ଲେଖା ନିୟମିତ ପ୍ରକାଶିତ ହେଇଆସୁଛି । ତାଙ୍କ ରଚିତ ଗପ, କବିତା ଗୁଡ଼ିକ ବିଭିନ୍ନ ସମ୍ବାଦପତ୍ର ସହିତ ସତ୍ୟବାଦୀ, ଦିଗ୍‌ବଳୟ, ମହୁରୀ, କାଦମ୍ବିନୀ, କଥା, ଝଙ୍କାର, ଦୀକ୍ଷା, ଅମୃତାୟନ, କଥା କଳିକା, ରେବତୀ, ଶୁଭପଲ୍ଲବ, ମହୁରି, ସୁଧନ୍ୟା, ସୁବାର୍ତ୍ତା, ପ୍ରମେୟ, ସମ୍ବାଦ ଆଦି ପତ୍ରପତ୍ରିକାରେ ତାଙ୍କର ଲେଖା ନିୟମିତ ପ୍ରକାଶିତ ହେଇଆସୁଛି । ଲେଖାଲେଖି ବ୍ୟତୀତ ସେ ଜଣେ ଡବିଂ କଳାକାର ଏବଂ ମଞ୍ଚ ନିର୍ଦ୍ଦେଶିକା ସହିତ ମହିଳାମାନଙ୍କୁ ଆର୍ଟ ଆଣ୍ଡ୍ କ୍ରାଫ୍ଟର ପ୍ରଶିକ୍ଷଣ ଦେବା କାର୍ଯ୍ୟ କରନ୍ତି । ଜଣେ ଅନୁବାଦିକା ଭାବରେ ସେ କ୍ୟାନସର୍ ନୁହେଁ ଅସାଧ୍ୟ ବେମାରି, ଜୀବନର ସତ୍ୟତା, ଯାତ୍ରା, ଧ୍ୱଂସ ତଳର ଜୀବନ, ରାଣୀର କାହାଣୀ, ମରୁପୁଷ୍ପ, ସ୍ମରଣଗାଥା ଆଦି ପୁସ୍ତକକୁ ଓଡ଼ିଆରେ ଅନୁବାଦ କରିଛନ୍ତି । ତାଙ୍କ ରଚିତ କାହାଣୀ ହିନ୍ଦୀ ଆଉ ମରାଠୀ ଭାଷାରେ ଅନୁବାଦ କରାଯାଇ ପୁସ୍ତକ ପ୍ରକାଶିତ ହୋଇଛି । ସମ୍ପାଦିକା ଓ ସଙ୍କଳିକା ଭାବରେ ସିଏ କିଛି ଓଡ଼ିଆ ଲେଖିକାଙ୍କର କାହାଣୀ ସବୁକୁ ମରାଠୀରେ ଅନୁବାଦ କରେଇ ସରତ୍ୟା ବସନ୍ତଚ୍ୟା ଗୋଷ୍ଠୀ ବହିଟି ପ୍ରକାଶିତ କରେଇଛନ୍ତି । ବୀଣାପାଣି ମହାନ୍ତିଙ୍କର କାହାଣୀର ଉର୍ଦ୍ଦୁ ଅନୁବାଦ କରେଇ ପ୍ରକାଶିତ କରେଇଛନ୍ତି । ତାଙ୍କ ନିଜର ଅନେକ କାହାଣୀ ଅନ୍ୟମାନଙ୍କଦ୍ୱାରା ମରାଠୀ, ହିନ୍ଦୀ, କନ୍ନଡ଼, ତେଲୁଗୁ ଏବଂ ଇଂରାଜୀ ଆଦି ଭାଷାରେ ଅନୁବାଦ ହୋଇ ପତ୍ରପତ୍ରିକାରେ ପ୍ରକାଶିତ ହୋଇଛି ।
ଭବତାରିଣୀ ଶ୍ମଶାନପୀଠ କାଳୀ ମନ୍ଦିର ଏକ ଲୋକପ୍ରିୟ ହିନ୍ଦୁ ମନ୍ଦିର । ଏହା ପଶ୍ଚିମ ବଙ୍ଗର ପୂର୍ବ ମେଦିନୀପୁର   ଜିଲ୍ଲାର ବାଲିଦାନଗ୍ରି   ସ୍ଥାନରେ ଅବସ୍ଥିତ । ଏହା ପନ୍ସକୁରା ବ୍ଲକର ବାଳୀଡାଙ୍ଗରୀ ପ୍ରାଥମିକ ସ୍କୁଲ ନିକଟରେ ଅବସ୍ଥିତ । ଏହି ମନ୍ଦିରର ପ୍ରତିଷ୍ଠିତ ଦେବୀ ହେଉଛନ୍ତି ଭବତାରିଣୀ କାଳୀ ଯିଏ ମା କାଳୀଙ୍କର ଏକ ଅବତାର । ଇତିହାସ ଏକଦା ଏହି ସ୍ଥାନ ଶ୍ମଶାନ ନିମନ୍ତେ ବ୍ୟବହୃତ ହେଉଥିଲା । ପ୍ରାୟ ୫୦ ବର୍ଷ ପୂର୍ବେ ଦେବୀ ମା ତାରିଣୀଙ୍କୁ ପ୍ରାଥମିକ ବିଦ୍ୟାଳୟର ପ୍ରଧାନ ଶିକ୍ଷକ ସ୍ୱର୍ଗତ ଭୂତନାଥ ପ୍ରଧାନ ଓ ପରବର୍ତ୍ତୀ କାଳରେ ସ୍ୱର୍ଗତ ବିଷ୍ଣୁ ରାନା ନିଶାର୍ଦ୍ଧରେ ପ୍ରାର୍ଥନା କରିବାକୁ ଲାଗିଲେ । ଅବଶେଷରେ ଶ୍ରୀ ପରାନା ରାନ୍ନା ଏହାକୁ ଏକ ପବିତ୍ର ପର୍ବରେ ଉତ୍ସବ ପାଳନ ସ୍ଥାନରେ ପରିଣତ କରିବାକୁ ଆପ୍ରାଣ ପ୍ରଚେଷ୍ଟା କରିଥିଲେ । ସ୍ଥାପତ୍ୟ ଏହି ମନ୍ଦିର ୧୯୯୪ ମସିହାରେ ତିଆରି ହୋଇଥିଲା । ପର୍ବପର୍ବାଣି ଏଠାରେ ରଥ ଯାତ୍ରା ଓ ହିନ୍ଦୁ ବିବାହ କରାଯାଏ ।
ଇଥାମ୍ବୁଟଲ/ଆଇସୋନିଆଜିଡ/ପାଇରାଜିନାମାଇଡ/ରିଫାମ୍ପିସିନ  (ଇଂରାଜୀ ଭାଷାରେ , ବା ) ଏକ ମିଶ୍ରିତ ଔଷଧ ଯାହା ଯକ୍ଷ୍ମା ରୋଗ ଚିକିତ୍ସାରେ ଦିଆଯାଏ  । ଏଥିରେ ସ୍ଥିରୀକୃତ ମାତ୍ରାର   ଇଥାମ୍ବୁଟଲ, ଆଇସୋନିଆଜିଡ, ପାଇରାଜିନାମାଇଡ ଓ ରିଫାମ୍ପିସିନ ଔଷଧମାନଙ୍କର ମିଶ୍ରଣ ଥାଏ । ଏହି ଔଷଧ ଏକ‌କ ଭାବରେ ବା ଅନ୍ୟ ଯକ୍ଷ୍ମାରୋଧୀ ଔଷଧମାନଙ୍କ   ସ‌ହିତ ଦିଆଯାଇପାରେ । ଏହା ପାଟିରେ ଦିଆଯାଏ । ଏଥିରେ ଥିବା ଔଷଧମାନଙ୍କର ପାର୍ଶ୍ୱ ପ୍ରତିକ୍ରିୟା ହୋଇପାରେ । କାଲୁଆ ଅନୁଭବ କମେଇବାକୁ ପାଇରିଡକ୍ସିନ   ଦିଆଯାଏ । ଯକୃତ ସମସ୍ୟା   ବା ସାଂଘାତିକ ବୃକ୍‌କ ସମସ୍ୟା   ଥିଲେ ଏହା ଦିଆଯାଏନାହିଁ । ପିଲାମାନଙ୍କୁ ମଧ୍ୟ ଏହା ଦିଆଯାଏନାହିଁ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏହି ଔଷଧର ଏକ ମାସର ଡୋଜର ଖର୍ଚ୍ଚ ପ୍ରାୟ ୯୮.୭୫ ପାଉଣ୍ଡ । ଭୋରାକ୍ଟିଭ ଓ ରିମସ୍ଟାର ନାମରେ ଏହା ଇଂଲଣ୍ଡରେ ବିକ୍ରୟ ହୁଏ ।
ନୟାଗଡ଼  (କ୍ରମିକ ସଂଖ୍ୟା: ୧୨୨) ନୟାଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ନୟାଗଡ଼  (ବି), ନୟାଗଡ଼ ବ୍ଳକ ଓ ଓଡ଼ଗାଁ ବ୍ଳକ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅରୁଣ କୁମାର ସାହୁ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଲାଲା ମନୋଜ କୁମାର ରାୟଙ୍କଠାରୁ ୨୦୮୬୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅରୁଣ କୁମାର ସାହୁ, ସ୍ୱାଧୀନ ପ୍ରାର୍ଥୀ ହେମେନ୍ଦ୍ର ଚନ୍ଦ୍ର ସିଂହଙ୍କଠାରୁ ୨୭,୩୪୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ତମକୁ ଦେଖିଲା ପରେ, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଶୁଭମ ପାଢ଼ୀ ଏବଂ ନିର୍ଦ୍ଦେଶନା ଦେଇଥିଲେ ଚନ୍ଦନ ମହାପାତ୍ର । ଭାରତୀ ପାଢ଼ୀ ଏହି ଚଳଚ୍ଚିତ୍ରର କାହାଣୀ ଲେଖିଥିବା ବେଳେ ଆଲୋକ ରାୟ ଏହାର ସଂଳାପ ଲେଖିଥିଲେ । ୨୦୧୭ ମସିହା ଜାନୁଆରୀ ୧୩ରେ ମୁକ୍ତିଲାଭ କରିଥିଲା ଏହି ଚଳଚ୍ଚିତ୍ରଟି । ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ଏବଂ ଗୀତ ରଚନା କରିଥିଲେ ଅରୁଣ ମନ୍ତ୍ରୀ । ଇରା ମହାନ୍ତି, ହ୍ୟୁମାନ ସାଗର, ବିଷ୍ଣୁମୋହନ କବି, ଶୈଳଭାମା ମିଶ୍ର, ଅଭିଜୀତ ମିଶ୍ର, ନଭ୍ୟା, ପ୍ରଫୁଲ୍ଲ ବେହେରା ଏବଂ ବିଭୁ କିଶୋର ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ସମ୍ବିତ ଓ ସିଦ୍ଧାନ୍ତ ମହାପାତ୍ର ଏବଂ ନାୟିକା ଝିଲିକ୍ ଭଟ୍ଟାଚାର୍ଯ୍ୟ ଓ ନୈନା ଦାସ । ହରିହର ମହାପାତ୍ର, ମୀନକେତନ, ପ୍ରିୟଙ୍କା ପଟ୍ଟନାୟକ, ପ୍ରଦ୍ୟୁମ୍ନ ଲେଙ୍କା, ଜୀବନ ପଣ୍ଡା, କ୍ରୀଷ୍ଣା, ନଭ୍ୟା ପ୍ରଭୃତି ଚଳଚ୍ଚିତ୍ରର ଅନ୍ୟାନ୍ୟ ଭୂମିକାରେ ଅଭିନୟ କରିଥିଲେ । ଅଭିନୟ ସମ୍ବିତ ଆଚାର୍ଯ୍ୟ ସିଦ୍ଧାନ୍ତ ମହାପାତ୍ର ଝିଲିକ୍ ଭଟ୍ଟାଚାର୍ଯ୍ୟ ନୈନା ଦାସ ହରିହର ମହାପାତ୍ର ମୀନକେତନ ମିହିର ଦାସ ପ୍ରିୟଙ୍କା ପଟ୍ଟନାୟକ ପ୍ରଦ୍ୟୁମ୍ନ ଲେଙ୍କା ଜୀବନ ପଣ୍ଡା କ୍ରୀଷ୍ଣା ନଭ୍ୟା କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ଏବଂ ଗୀତରଚନା କରିଥିଲେ ଅରୁଣ ମନ୍ତ୍ରୀ । ଇରା ମହାନ୍ତି, ହ୍ୟୁମାନ ସାଗର, ବିଷ୍ଣୁମୋହନ କବି, ଶୈଳଭାମା ମିଶ୍ର, ଅଭିଜୀତ ମିଶ୍ର, ନଭ୍ୟା, ପ୍ରଫୁଲ୍ଲ ବେହେରା ଏବଂ ବିଭୁ କିଶୋର ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ ।
ଜିଆଡିଆସିସ  (ଇଂରାଜୀ ଭାଷାରେ ), ଜନପ୍ରିୟ ନାମ ଇଂରାଜୀରେ ବିଭର ଫିଭର/  , ଏକ ପରଜୀବୀ ରୋଗ   ଯାହା ଜିଆଡିଆ ଲାମ୍ବଲିଆ   ନାମକ ପରଜୀବୀଦ୍ୱାରା ହୁଏ । ଏହାଦ୍ୱାରା ସଂକ୍ରମିତ ହେଉଥିବା ଲୋକଙ୍କ ମଧ୍ୟରୁ ୧୦% ଲୋକଙ୍କର କୌଣସି ଲକ୍ଷଣ ନ ଥାଏ । ଏହାର ଲକ୍ଷଣ: ତରଳ ଝାଡ଼ା, ପେଟ ଯନ୍ତ୍ରଣା   ଓ ଓଜନ ହ୍ରାସ । ଅନ୍ୟାନ୍ୟ ଲକ୍ଷଣ ଯଥା:- ବାନ୍ତି, ମଳରେ ରକ୍ତ  , ଓ ଜ୍ୱର ସାଧାରଣତଃ କମ ଲୋକଙ୍କଠାରେ ଦେଖାଯାଏ । ସଂକ୍ରମିତ ହେବାର ୧ରୁ ୩ସପ୍ତାହ ମଧରେ ରୋଗ ଆରମ୍ଭ ହୁଏ ଓ ବିନା ଚିକିତ୍ସାରେ ୬ ସପ୍ତାହ ପର୍ଯ୍ୟନ୍ତ ରହିପାରେ । ମଳରେ ଥିବା ଜିଆଡିଆ ଲାମ୍ବଲିଆ ସିସ୍ଟ ଖାଦ୍ୟ ଓ ଜଳରେ ମିଶି ଅପମିଶ୍ରତ ହେବା ପରେ ତାହାକୁ ଖାଇଲେ ବା ପିଇଲେ ଏହି ରୋଗ ବ୍ୟାପେ । ଲୋକମାନଙ୍କ ମଧ୍ୟରେ ଏହା ବ୍ୟାପେ ଓ ପଶୁ-ପଶୁ ମଧ୍ୟରେ ମଧ୍ୟ ବ୍ୟାପେ । ଏହାର ସଙ୍କଟ ସୃଷ୍ଟି କାରକ: ବିକାଶଶୀଳ ଦେଶମାନଙ୍କୁ ପରିଭ୍ରମଣ କରିବା, ଡାଇପର ବଦଳ କରିବା ଅରନ୍ଧା ଖାଦ୍ୟ ଖାଇବା ଓ କୁକୁର ରଖିବା । ଥଣ୍ଡା ଜଳରେ ଏହା ୩ ମାସ ପର୍ଯ୍ୟନ୍ତ ବଞ୍ଚିରହିପାରେ । ମଳ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଉନ୍ନତ ସ୍ୱାସ୍ଥ୍ୟରକ୍ଷା   ଉପାୟ ପାଳନ କଲେ ଏହି ରୋଗର ପ୍ରତିଷେଧ ଆପେ ହୋଇଯାଏ । ଲକ୍ଷଣବିହୀନ ରୋଗୀଙ୍କର ଚିକିତ୍ସା ଆବଶ୍ୟକ ନାହିଁ । ଲକ୍ଷଣ ଥିଲେ ଟିନିଡାଜୋଲ   ବା ମେଟ୍ରୋନିଡାଜୋଲ ଦିଆଯାଏ । ଏହି ରୋଗରେ କେତେକ ରୋଗୀଙ୍କର ଲାକ୍ଟୋଜ ଅସ‌ହନଶୀଳ ହୋଇଯାଆନ୍ତି, ତେଣୁ କିଛି ସପ୍ତାହ ନିମନ୍ତ ଦୁଧ ଦେବାକୁ ମନା କରାଯାଏ । ପରଜୀବୀ ଗୁଡ଼ିକ ଔଷଧ ପ୍ରତିରୋଧୀ   ହୋଇପାରନ୍ତି । ସାରା ପୃଥିବୀରେ ଜିଆଡିଆ ଏକ ସର୍ବସାଧାରଣ ବେମାରୀ । ସନ ୨୦୧୩ରେ ପୃଥିବୀରେ ୨୮୦ ନିୟୁତ ଲକ୍ଷଣ‌ଯୁକ୍ତ ଜିଆଡିଆସିସ ରୋଗ ଥିଲା । ବିକାଶଶୀଳ ଦେଶରେ   ଏହି ରୋଗ ହାର ୩୦% ଥିବାବେଳେ ବିକଶିତ ଦେଶରେ   ଏହି ହାର ୭% ମାତ୍ର । ବିଶ୍ୱ ସ୍ୱାସ୍ଥ୍ୟ ସଂଗଠନ ଏହି ରୋଗକୁ ଉପେକ୍ଷିତ   ରୋଗ ଶ୍ରେଣୀଭୁକ୍ତ କରିଛନ୍ତି ।
ରାଜ ବଲ୍ଲଭ ମିଶ୍ର  (୧୧ ମଇ ୧୯୧୭ - ୨୧ ମଇ ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ରାଜ ବଲ୍ଲଭ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦ ଓ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ ୩ଥର କାର୍ଯ୍ୟ କରିଥିଲେ । ୧୯୫୭, ୧୯୬୧ ଓ ୧୯୬୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଚମ୍ପୁଆ, ପାଟଣା ଓ ରାମଚନ୍ଦ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରାଜ ବଲ୍ଲଭ ମିଶ୍ର ୧୯୧୭ ମସିହାର ମଇ ମାସ ୧୧ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହିମାଦ୍ରୀ ମିଶ୍ର । ରାଜ ବଲ୍ଲଭଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ସୂର୍ଯ୍ୟମଣି ଦେବୀ । ରାଜନୈତିକ ଜୀବନ ରାଜ ବଲ୍ଲଭ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦ ଓ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ତିନିଥର ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ରାଜ ବଲ୍ଲଭ ମିଶ୍ର ଅଖିଳ ଭାରତୀୟ ଗଣତନ୍ତ୍ର ପରିଷଦର ପ୍ରାର୍ଥୀ ଭାବରେ ଚମ୍ପୁଆ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୫,୧୪୯ ଖଣ୍ଡ ଭୋଟ ପାଇ ବିଜୟୀ ହୋଇ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ପଦ୍ମଲୋଚନ ସିଂହଙ୍କୁ ୯୬୨ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୫୭ ମସିହାରୁ ୧୯୬୧ ମସିହାଯାଏଁ କାର୍ଯ୍ୟ କରିଥିଲେ । ୧୯୬୧ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ରାଜ ବଲ୍ଲଭ ମିଶ୍ର ପ୍ରଗତି ଦଳର ପ୍ରାର୍ଥୀ ଭାବରେ ପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୯,୪୪୨ ଖଣ୍ଡ ଭୋଟ ପାଇ ବିଜୟୀ ହୋଇ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଲକ୍ଷ୍ମଣ ସୋରେନଙ୍କୁ ୧,୪୫୮ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୬୧ ମସିହାରୁ ୧୯୬୭ ମସିହାଯାଏଁ କାର୍ଯ୍ୟ କରିଥିଲେ । ୧୯୬୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ରାଜ ବଲ୍ଲଭ ମିଶ୍ର ଜନତା ପାର୍ଟିର ପ୍ରାର୍ଥୀ ଭାବରେ ରାମଚନ୍ଦ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬,୯୯୨ ଖଣ୍ଡ ଭୋଟ ପାଇ ବିଜୟୀ ହୋଇ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ସ୍ୱାଧୀନ ପ୍ରାର୍ଥୀ ଚନ୍ଦ୍ରସେନ ନାଏକଙ୍କୁ ୪,୦୮୪ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୬୭ ମସିହାରୁ ୧୯୭୧ ମସିହାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ରାଜ ବଲ୍ଲଭ ମିଶ୍ର ୧୯୯୦ ମସିହାର ମଇ ମାସ ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୩ ବର୍ଷ ବୟସ ହୋଇଥିଲା ।
ଗାୟତ୍ରୀ ସରାଫ  (୧୭ ଅଗଷ୍ଟ ୧୯୫୨) ଜଣେ ଭାରତୀୟ ଓଡ଼ିଆ-ଭାଷୀ ଗାଳ୍ପିକା ଓ ଶିକ୍ଷୟତ୍ରୀ  । ୨୦୧୭ ମସିହାରେ ସେ ନିଜ ଗଳ୍ପ ସଂକଳନ  "ଇଟାଭାଟିର ଶିଳ୍ପୀ"  ପାଇଁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଜଣେ ପ୍ରଧାନ ଶିକ୍ଷୟତ୍ରୀ ଭାବରେ ସେ ପାଟଣାଗଡ଼ ବାଳିକା ଉଚ୍ଚବିଦ୍ୟାଳୟରୁ ଅବସର ଗ୍ରହଣ କରିସାରିଛନ୍ତି । ୨୦୧୫ ମସିହାରେ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀର ଉପସଭାନେତ୍ରୀ ଭାବରେ ମନୋନୀତ କରାଯାଇଛି ।  "ଆଲୋକିତ ଅନ୍ଧାର"  ତାଙ୍କ ପ୍ରକାଶିତ ପ୍ରଥମ ଗଳ୍ପ ସଂକଳନ । ଏହା  "ଆତ୍ମ ପ୍ରକାଶନୀ, ବଲାଙ୍ଗୀର" ଦ୍ୱାରା ୧୯୮୮ ମସିହାରେ ପ୍ରକାଶିତ ହୋଇଥିଲା ଓ ଅସିତ ମୁଖାର୍ଜୀ ବହିଟିର ପ୍ରଚ୍ଛଦ ଚିତ୍ର ଅଙ୍କନ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୨୮ ନଭେମ୍ବର ବର୍ଷର ୩୩୨ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୩୩ତମ  । ବର୍ଷ ଶେଷ ହେବା ପାଇଁ ଆଉ ୩୩ ଦିନ ବାକି ଅଛି ।
ସଫ୍ଟଓଏର ସ୍ୱାଧୀନତା ଦିବସ   ଖୋଲା ସଫ୍ଟଓଏରର ଏକ ବାର୍ଷିକ ବିଶ୍ୱବ୍ୟାପୀ ପାଳନ ଉତ୍ସବ । . ଫ୍ରି ସଫ୍ଟଓଏର ବାବଦରେ ସଚେତନତା ବୃଦ୍ଧି, ଏହାର ଉପଯୋଗୀତା, ଓ ଏହାର ବ୍ୟବହାର ବୃଦ୍ଧି ଲକ୍ଷରେ ଏହା ପାଳିତ । ସଫ୍ଟଓଏର ସ୍ୱାଧୀନତା ଦିବସ ୨୦୦୪ ମସିହାରେ ସ୍ଥାପିତ ହୋଇ ସେହି ବର୍ଷ ଅଗଷ୍ଟ ୨୮ ତାରିଖରେ ପ୍ରଥମ କରି ପାଳିତ ହୋଇଥିଲା । ପ୍ରଥମ ସଫ୍ଟଓଏର ସ୍ୱାଧୀନତା ଦିବସରେ ପାଖାପାଖି ୧୨ଟି ଦଳ ଭାଗ ନେଇଥଲେ । ତାହା ପରଠାରୁ ଏହା ଜଣାଶୁଣା ହୋଇଛି ଓ ଏହାର ଆୟୋଜକମାନେ ୨୦୧୦ ବେଳକୁ ୧୦୦୦ଟି ଦଳ ତିଆରି ହେବା ଆଶା କରିଥିଲେ । ଗତ ଦୁଇ ବର୍ଷ ଭିତରେ ଏହା ୪୦୦ରୁ ଅଧିକ ସହରରେ ପାଳିତ ଓ ୨୦୦୯ରୁ ୩୦% ଅଧିକ ବୃଦ୍ଧି ପରିଲକ୍ଷିତ । ୨୦୦୬ ପରଠାରୁ ସଫ୍ଟଓଏର ସ୍ୱାଧୀନତା ଦିବସ ସେପ୍ଟେମ୍ବର ମାସର ତୃତୀୟ ସପ୍ତାହରେ ପାଳିତ ହୋଇଆସୁଛି । କେବେ କେବେ ଏହା ଯୋଗକୁ  " ବିଶ୍ୱ ଜଳଦସ୍ୟୁଙ୍କ ଭଳି କଥା କୁହା ଦିବସ"  ପାଳନ ଦିନ ପଡ଼ିଥାଏ ।
୧୯୯୪   ଗ୍ରେଗୋରି ପାଞ୍ଜି ଅନୁସାରେ ଶନିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1994 ବର୍ଷ, 2 ଶହସ୍ରାବ୍ଦର 994 ବର୍ଷ, 20 ଶତାବ୍ଦୀର 94 ବର୍ଷ, ଏବଂ ୧୯୯୦ ଦଶକର 5 ବର୍ଷ ଥିଲା ।
ଉନ୍ନତ ପ୍ରଯୁକ୍ତିବିଦ୍ୟା ପ୍ରତିରକ୍ଷା ସଂସ୍ଥାନ  (ଇଂରାଜୀ: ) ଭାରତର ଏକ ଉନ୍ନତ ପ୍ରତିରକ୍ଷା ସମ୍ବନ୍ଧୀୟ ପ୍ରଯୁକ୍ତିବିଦ୍ୟା ବିଶ୍ୱବିଦ୍ୟାଳୟ ଅଟେ  । ଏହି ସଂସ୍ଥା ଭାରତ ସରକାରଙ୍କର ପ୍ରତିରକ୍ଷା ଗବେଷଣା ଓ ବିକାଶ ସଂସ୍ଥା, ରକ୍ଷା ମନ୍ତ୍ରଣାଳୟ ଅଧିନରେ ଅଛି । ଏହି ବିଶ୍ୱବିଦ୍ୟାଳୟ ଭାରତର ପୁନେ ଜିଲ୍ଲା ଏବଂ ମହାରାଷ୍ଟ୍ରର ଗିରିନଗରରେ ଖଡ଼କୱାସଲା ଡ୍ୟାମ ପାଖରେ ଅବସ୍ଥିତ । ବିଭାଗ ବିଶ୍ୱବିଦ୍ୟାଳୟଦ୍ୱାରା ୧୦ଟି ଶିକ୍ଷା ବିଭାଗ ଉପଲବ୍ଧ କରାଯାଇଛି : ମହାକାଶ ବୈଷୟିକ ଶିକ୍ଷା କମ୍ପ୍ୟୁଟର ବୈଷୟିକ ଶିକ୍ଷା ଇଲେକଟ୍ରୋନିକସ୍‌ ବୈଷୟିକ ଶିକ୍ଷା ପଦାର୍ଥଭିତ୍ତିକ ବୈଷୟିକ ଶିକ୍ଷା ଯାନ୍ତ୍ରିକ ବୈଷୟିକ ଶିକ୍ଷା ଜୀବବିଜ୍ଞାନ ଓ ପ୍ରଯୁକ୍ତିବିଦ୍ୟା ପ୍ରଯୁକ୍ତିବିଦ୍ୟା ପରିଚାଳନା ବ୍ୟବହାରିକ ରାସାୟନିକ ବିଜ୍ଞାନ ବ୍ୟବହାରିକ ଗଣିତ ବ୍ୟବହାରିକ ପଦାର୍ଥ ବିଜ୍ଞାନ ରହିବା ସୁବିଧା ବିଶ୍ୱବିଦ୍ୟାଳୟ ଅଧୀନରେ ଥିବା ପଏଣ୍ଟସ୍‌ ନାମକ ଛାତ୍ରାବାସ ଦେୟଯୁକ୍ତ ରହିବାର ସୁବିଧା ରହିଛି । ଏଥିରେ ବିଶ୍ୱବିଦ୍ୟାଳୟ ପକ୍ଷରୁ ୨୦୦ରୁ ଅଧିକ କୋଠରୀର ବ୍ୟବସ୍ଥା ଅଛି । ପ୍ରତ୍ୟେକ କୋଠରୀ ସହ ସଂଯୁକ୍ତ ଶୌଚାଳୟ ମଧ୍ୟ ଅଛି । ଗୋଟିଏ କୋଠରୀରେ ୪ ଜଣ ରହିବାର ସୁବିଧା ଅଛି, ଯେଉଁଠି ପ୍ରତି ଛାତ୍ରଙ୍କୁ ଦିନପିଛା ମାତ୍ର ୧୭୫ ଟଙ୍କା ଦେୟ ଦେବାକୁ ପଡିଥାଏ ।
ଅଗ୍ରବାହୁ ଭଗ୍ନ କ‌ହନ୍ତି ଯେତେବେଳେ ଅଗ୍ରବାହୁରେ ଥିବା ହାଡ଼ ଭାଙ୍ଗିଯାଏ; ଏହା ଏକ ବା ଏକାଧିକ ଭାଙ୍ଗିବା ହୋଇପାରେ ଯେପରିକି ରାଡିଅସ ଭଙ୍ଗା, ଅଲନା ଭଙ୍ଗା, କିମ୍ବା ଉଭୟ ଭଙ୍ଗା ହୋଇପାରେ । ଏହି ଭଙ୍ଗା ସାଥିରେ କଚଟି   କିମ୍ବା କ‌ହୁଣୀ ଗଣ୍ଠିର କ୍ଷତି ମଧ୍ୟ ହୋଇପାରେ । ଏହାର ଲକ୍ଷଣରେ ସାଧାରଣତଃ ଯନ୍ତ୍ରଣା, ଫୁଲା, ଏବଂ ଛୋଟ କିମ୍ବା ବଙ୍କା ଦେଖାଯାଇପାରେ । ଅନ୍ୟାନ୍ୟ ଲକ୍ଷଣ ମଧ୍ୟରେ କାଲୁଆ, ଦୁର୍ବଳତା କିମ୍ବା ବ୍ରୁଇସ ବା କ୍ଷତ ଚିହ୍ନ ଥାଇପାରେ । ସବୁଠାରୁ ସାଧାରଣ କାରଣ ହେଉଛି ଏକ ବିସ୍ତାରିତ ବାହୁ  (ଲମ୍ବ ଭାବରେ) ଭୂମି ଉପରେ ଖସି ପଡ଼ିଯିବା  । ଅନ୍ୟାନ୍ୟ କାରଣ ହେଉଛି ବାହୁରେ ସିଧାସଳଖ ଆଘାତ କିମ୍ବା ଯାନ ଧକ୍କା । ବିପଦ କାରକଗୁଡ଼ିକ ମଧ୍ୟରେ ଅଷ୍ଟିଓପୋରୋସିସ୍ କିମ୍ବା ଅସ୍ଥି ଅର୍ବୁଦ ଉପସ୍ଥିତି ଅନ୍ତର୍ଭୁକ୍ତ । ସାଧାରଣତଃ ବାହୁ ସ‌ହିତ କ‌ହୁଣୀ ଏବଂ କଚଟିର ସାମନା ଓ ପାର୍ଶ୍ୱ ଭାଗର ରଞ୍ଜନରଶ୍ମି କରି ଭଙ୍ଗାର ପ୍ରକାରକୁ ନିଶ୍ଚିତ କରାଯାଇପାରେ । ରୋଗୀକୁ ପ୍ରଥମେ ଏକ ସ୍ପ୍ଲିଣ୍ଟ ଏବଂ ସ୍ଲିଙ୍ଗ ଦିଆଯାଇପାରେ । ଲକ୍ଷ୍ୟ ହେଉଛି ବାହୁର ମୋଡ଼ିବା କ୍ଷମତା ବଞ୍ଚାଇବା । ବିଶ୍ରାମ, ବାହୁକୁ ଉପରକୁ ଉଠାଇ ରଖିବା, ବରଫ ପ୍ରୟୋଗ କରିବା ଏବଂ ଯନ୍ତ୍ରଣା ନିବାରକ ଔଷଧ ଖାଇବାଦ୍ୱାରା ଯନ୍ତ୍ରଣା ଏବଂ ଫୁଲା ନିୟନ୍ତ୍ରଣ ହୋଇପାରିବ । ଭଙ୍ଗା ହାଡଗୁଡିକ ଆଭ୍ୟନ୍ତରୀଣ କିମ୍ବା ବାହ୍ୟ ଉପାୟରେ ପୁନଃ ନିର୍ମାଣ କରାଯାଇପାରେ । ଯଦି ଗଣ୍ଠି ମଧ୍ୟ ସ୍ଥାନ ଚ୍ୟୁତ ଅଛି, ତେବେ ଏହାକୁ ଯଥା ସ୍ଥାନ‌କୁ ଆଣି ସ୍ଥିର ଓ ଗତିହୀନ କରିଦିଆଯାଏ । ପରବର୍ତ୍ତୀ ସମୟରେ ଗଣ୍ଠିର ପୁନର୍ବାସ ଆବଶ୍ୟକ ହୋଇପାରେ । ଉଭୟ ଶିଶୁ ଏବଂ ବୟସ୍କମାନଙ୍କ ମଧ୍ୟରେ ଅଗ୍ରବାହୁ ଭଙ୍ଗା ସାଧାରଣ ଅଟେ । ପିଲାମାନେ ବାହାରେ ଖେଳିବା ସମୟରେ କିମ୍ବା କ୍ରୀଡ଼ା ସମୟରେ ଏହା ଘଟିଥାଏ । ଉଭୟ ଅଲନା ଏବଂ ରାଡିଅସ ମିଳିତ ଭଙ୍ଗା ଭଳି ସାଧାରଣ ଅଟେ କିନ୍ତୁ ଗୋଟିକିଅ ଭଙ୍ଗା ସାଧାରଣ ନୁହେଁ । ସବୁଠାରୁ ସାଧାରଣ ଅଗ୍ରବାହୁ ଭଙ୍ଗା ହେଉଛି କଲିସ ଅସ୍ଥି ଭଗ୍ନ, ଯାହା ପ୍ରଥମେ ୧୮୧୪ ମସିହାରେ ଆବ୍ରାହମ କୋଲିସ ବର୍ଣ୍ଣନା କରିଥିଲେ ।
ଗଙ୍ଗୁବାଇ ହଙ୍ଗଲ  (୫ ମାର୍ଚ୍ଚ ୧୯୧୩ - ୨୧ ଜୁଲାଇ ୨୦୦୯) କର୍ଣ୍ଣାଟକର ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତର ଖୟାଲ ଧାରାବାହିକର ଜଣେ ଭାରତୀୟ ଗାୟକ ଥିଲେ, ଯିଏ ତାଙ୍କର ଗଭୀର ସ୍ୱର ପାଇଁ ଜଣାଶୁଣା ଥିଲେ  । ହଙ୍ଗଲ କିରାନା ଘରାନାରୁ ଥିଲେ । ପ୍ରାରମ୍ଭ ଜୀବନ ଗଙ୍ଗୁବାଇ ହଙ୍ଗଲ ଧରୱାଡରେ ଚିକକୁରାଓ ନାଡିଗର, କୃଷି ବିଜ୍ଞାନୀ ଏବଂ କର୍ଣ୍ଣାଟକୀ ସଙ୍ଗୀତର କଣ୍ଠଶିଳ୍ପୀ ଅମ୍ବା ବାଇଙ୍କଠାରେ ଜନ୍ମଗ୍ରହଣ କରିଥିଲେ । ହଙ୍ଗଲ କେବଳ ପ୍ରାଥମିକ ଶିକ୍ଷା ଗ୍ରହଣ କରିଥିଲେ ଏବଂ ତାଙ୍କ ପରିବାର ୧୯୨୮ ମସିହାରେ ହୁବଳିକୁ ଯାଇଥିଲେ ଯାହାଦ୍ୱାରା ଗଙ୍ଗୁବାଇ ହିନ୍ଦୁସ୍ତାନୀ ସଙ୍ଗୀତ ଅଧ୍ୟୟନ କରିପାରିଛନ୍ତି । ସେ ହିନ୍ଦୁସ୍ତାନୀ ଶାସ୍ତ୍ରୀୟ ସଙ୍ଗୀତ ଅଧ୍ୟୟନ କରି କିନ୍ନରୀ  (ବୀଣା ପରି ବାଦ୍ୟଯନ୍ତ୍ର) ବାଦକ କୃଷ୍ଣଚାର୍ଯ୍ୟ ହୁଲଗୁରଙ୍କଦ୍ୱାରା ଆନୁଷ୍ଠାନିକ ଭାବରେ ୧୩ ବର୍ଷ ବୟସରେ ତାଲିମ ନେବା ଆରମ୍ଭ କରିଥିଲେ  । ହୁଲଗୁରୁ ଠାରୁ, ଗଙ୍ଗୁବାଇ ତାଙ୍କ ଦେୟ ବିଷୟରେ ଯୁକ୍ତିତର୍କ ପରେ ତାଙ୍କୁ ଶିକ୍ଷା ଦେବା ବନ୍ଦ କରିବା ପୂର୍ବରୁ ଗୋଟିଏ ବର୍ଷରେ ଷାଠିଏ ରଚନା ଶିଖିଥିଲେ । ସେ ସମ୍ମାନିତ ଗୁରୁ ସାୱାଇ ଗନ୍ଧର୍ଭାଙ୍କ ଅଧୀନରେ ଅଧ୍ୟୟନ କରିବା ପୂର୍ବରୁ ଦତ୍ତୋପାଣ୍ଟ ଦେଶାଇଙ୍କଠାରୁ ମଧ୍ୟ ଶିକ୍ଷା ଲାଭ କରିଥିଲେ । ସେ ନିଜ ଘରକୁ ଫେରିବା ପରେ ହଙ୍ଗଲ କେବଳ ଗନ୍ଧର୍ଭାଙ୍କ ଅଧୀନରେ ଅଧ୍ୟୟନ କରିପାରନ୍ତି, କିନ୍ତୁ ସେ ହୁବଳିକୁ ସ୍ଥାୟୀ ଭାବରେ ସ୍ଥାନାନ୍ତରିତ ହେବା ପରେ ତାଙ୍କୁ ତିନି ବର୍ଷର ତୀବ୍ର ପ୍ରଶିକ୍ଷଣ ମିଳିଥିଲା । ସଂଗୀତ ବୃତ୍ତି ହଙ୍ଗଲଙ୍କ ମା ଙ୍କ ପରିବାର ନିମ୍ନ ସାମାଜିକ ସ୍ଥିତିରେ ବିବେଚନା କରାଯାଉଥିଲା ଏବଂ ତାଙ୍କ ପିଢିରେ ମହିଳାମାନଙ୍କ ପାଇଁ ଗୀତ ଗାଇବା ଉପଯୁକ୍ତ ନିଯୁକ୍ତି ଭାବରେ ବିବେଚନା କରାଯାଉ ନଥିଲା; ହଙ୍ଗଲ ଏହି କୁସଂସ୍କାର ବିରୁଦ୍ଧରେ ସଂଘର୍ଷ କରି କ୍ୟାରିୟର କରିଥିଲେ । ସେ ୧୯୪୫ ପର୍ଯ୍ୟନ୍ତ ସମଗ୍ର ଭାରତରେ ଏବଂ ଅଲ୍ ଇଣ୍ଡିଆ ରେଡିଓ ଷ୍ଟେସନରେ ଅଭିନୟ କରିଥିଲେ । ହଙ୍ଗଲ ପ୍ରଥମେ ଭଜନ ଏବଂ ଅଳ୍ପ ଶାସ୍ତ୍ରୀୟ ଧାରା ପ୍ରଦର୍ଶନ କରିଥିଲେ । ହଙ୍ଗଲ କର୍ଣ୍ଣାଟକ ବିଶ୍ୱବିଦ୍ୟାଳୟର ସମ୍ମାନଜନକ ସଙ୍ଗୀତ ପ୍ରଫେସର ଭାବରେ କାର୍ଯ୍ୟ କରିଥିଲେ । ମାର୍ଚ୍ଚ ୨୦୦୬ରେ ସେ ତାଙ୍କର ୭୫ ତମ କ୍ୟାରିୟର ବର୍ଷ ପାଳନ କରିବାକୁ ଶେଷ କନ୍ସର୍ଟ ଦେଇଥିଲେ । ବ୍ୟକ୍ତିଗତ ଜୀବନ ହଙ୍ଗଲ ୧୬ ବର୍ଷ ବୟସରେ ବ୍ରାହ୍ମଣ ଓକିଲ ଗୁରୁରାଓ କୌଲଗୀଙ୍କୁ ବିବାହ କରିଥିଲେ । ସେମାନଙ୍କର ଦୁଇ ପୁଅ ନାରାୟଣ ରାଓ ଏବଂ ବାବୁ ରାଓ, ଏବଂ ଗୋଟିଏ ଝିଅ କୃଷ୍ଣ ଥିଲେ । ୨୦୦୪ରେ ୭୫ ବର୍ଷ ବୟସରେ କୃଷ୍ଣ କର୍କଟ ରୋଗରେ ମୃତ୍ୟୁବରଣ କରିଥିଲେ । ମୃତ୍ୟୁ ୨୦୦୯ ଜୁଲାଇ ୨୧ରେ ଗଙ୍ଗୁବାଇଙ୍କର ଦେହାନ୍ତ ହୋଇଥିଲା । କର୍ଣ୍ଣାଟକ ରାଜ୍ୟ ସରକାର ହଙ୍ଗଲଙ୍କ ପାଇଁ ଦୁଇ ଦିନ ଶୋକ ଘୋଷଣା କରିଥିଲେ । ୨୨ ଜୁଲାଇ ପାଇଁ ହୁବଳିରେ ଧରୱାଡ ଜିଲ୍ଲାର ଜିଲ୍ଲା କମିଶନରଙ୍କଦ୍ୱାରା ଏକ ଅନ୍ତିମ ସଂସ୍କାର ଘୋଷଣା କରାଯାଇଥିଲା । ପୁରସ୍କାର ଏବଂ ସମ୍ମାନ ଗଙ୍ଗୁବାଇ ହଙ୍ଗଲ ଅନେକ ପୁରସ୍କାର ଗ୍ରହଣ କରିଥିଲେ, ଯେଉଁଥିରେ: କର୍ଣ୍ଣାଟକ ସଂଗୀତ ନୃତ୍ୟ ଏକାଡେମୀ ପୁରସ୍କାର, 1962 ପଦ୍ମ ଭୂଷଣ, 1971 ସଂଗୀତ ନାଟକ ଏକାଡେମୀ ପୁରସ୍କାର, 1973 ସଂଗୀତ ନାଟକ ଏକାଡେମୀ ଫେଲୋସିପ୍, 1996 ପଦ୍ମଭୂଷଣ, 2002 ସେପ୍ଟେମ୍ବର 2014 ରେ, ହିନ୍ଦୁସ୍ତାନୀ ସଂଗୀତରେ ତାଙ୍କର ଅବଦାନକୁ ସ୍ମରଣ କରି ଇଣ୍ଡିଆ ପୋଷ୍ଟଦ୍ୱାରା ହଙ୍ଗଲଙ୍କ ବିଶିଷ୍ଟ ଏକ ଡାକ ଷ୍ଟାମ୍ପ ମୁକ୍ତିଲାଭ କରିଥିଲା ।
ଦିନିୟାର କଣ୍ଟ୍ରାକ୍ଟର  (୨୩ ଜାନୁୟାରୀ ୧୯୪୧ - ୫ ଜୁନ୍ ୨୦୧୯) ଜଣେ ଭାରତୀୟ ମଞ୍ଚ ଅଭିନେତା, ଯିଏକି ଜଣେ ହାସ୍ୟ ଅଭିନେତା ଭାବରେ ହିନ୍ଦୀ ଓ ତେଲୁଗୁ କଥାଚିତ୍ର ଜଗତରେ କାମ କରୁଥିଲେ  । ସେ ଗୁଜରାଟୀ ଏବଂ ହିନ୍ଦୀ ଥିଏଟରରେ ମଧ୍ୟ କାମ କରୁଥିଲେ । ସ୍କୁଲରେ ପଢ଼ିବା ସମୟରୁ ସେ ଅଭିନୟ ଆରମ୍ଭ କରିଥିଲେ ଏବଂ ୧୯୬୬ ମସିହାରେ ଜଣେ ପେଷାଗତ ଅଭିନେତା ଭାବରେ କାମ କରିବା ଆରମ୍ଭ କରିଥିଲେ । ୨୦୧୯ ମସିହାରେ ତାଙ୍କୁ ପଦ୍ମଶ୍ରୀ ସମ୍ମାନରେ ସମ୍ମାନିତ କରାଯାଇଥିଲେ । ୫ ଜୁନ ୨୦୧୯ରେ ୭୯ ବର୍ଷ ବୟସରେ ମୁମ୍ବାଇରେ ତାଙ୍କର ମୃତ୍ୟୁ ହୋଇଥିଲା ।
ସିଦଲାଘାଟ ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର କୋଲର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିଦଲାଘାଟ ୧୩.୩୯୧୪ ଉତ୍ତର ଅକ୍ଷାଂଶ ଓ ୭୭.୮୬୪୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୮୮୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିଦଲାଘାଟ ସହରର ମୋଟ ଜନସଂଖ୍ୟା ୪୧୧୦୫ ଅଟେ । ସେଥି ମଧ୍ୟରୁ ୫୧.୫୪% ଜଣ ପରୁଷ ହୋଇଥିବା ବେଳେ ୪୮.୪୬% ଜଣ ନାରୀ ଅଟନ୍ତି । ସିଦଲାଘାଟର ସାକ୍ଷରତା ହାର ୬୧.୮୧% ଅଟେ । ଏହା ଜାତୀୟ ହାରଠାରୁ ୩.୦୩% ପ୍ରତିଶତ ଅଧିକ ଅଟେ । ସେଥିରୁ ୩୪.୭୫% ପ୍ରତିଶତ ପୁରୁଷ ଓ ୨୭.୦୬% ନାରୀ ଅଟନ୍ତି । ୧୩.୯୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ସିଦଲାଘାଟର ସରକାରୀ ଭାଷା ଅଟେ ।
ସନ୍ଦେହୀ ପ୍ରିୟତମା, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନାରାୟଣ ଘଡ଼େଇ । ଗୌତମ ଗିରି ଏହି କଥାଚିତ୍ରଟିର କାହାଣୀ ଲେଖିଥିଲେ । ଚିନ୍ମୟ ଦାଶ ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ । ସୁଧାଂଶୁ ଶେଖର ମଲ୍ଲିକ୍ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିଦ୍ୟୁତ୍ ରାୟ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବଦତ୍ତ ଏବଂ କାଜଲ ମିଶ୍ର । ନୀରବ କୁମାର, ସୁସଙ୍କେତ ମିଶ୍ର, କାଜଲ ରଥ, ହାଡ଼ୁ, ଦେବୁ ବ୍ରହ୍ମା, ନମ୍ରତା ଦାସ, ବିଜୟ ପଟ୍ଟନାୟକ, ସଂଗ୍ରାମ ସାମନ୍ତରାୟ, ଇପ୍ସିତା ମହାନ୍ତି, ଦେବୀ ବାରିକ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଦେବଦତ୍ତ କାଜଲ ମିଶ୍ର ନୀରବ କୁମାର ସୁସଙ୍କେତ ମିଶ୍ର କାଜଲ ରଥ ହାଡ଼ୁ ଦେବୁ ବ୍ରହ୍ମା ନମ୍ରତା ଦାସ ବିଜୟ ପଟ୍ଟନାୟକ ସଂଗ୍ରାମ ସାମନ୍ତରାୟ ଇପ୍ସିତା ମହାନ୍ତି ଦେବୀ ବାରିକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଦ୍ୟୁତ୍ ରାୟ । ପଞ୍ଚାନନ ନାୟକ । ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।
ଏମିତି ଭାଇ ଜଗତେ ନାହିଁ, ୧୯୯୪ରେ ମୁକ୍ତିଲାଭ କରିଥିବ ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅନପୂର୍ଣ୍ଣା ନନ୍ଦ । ପ୍ରଶାନ୍ତ ନନ୍ଦ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ଓ ସ୍ୱର ସଂଯୋଜନା କରିଥିଲେ । ପ୍ରଶାନ୍ତ ନନ୍ଦ, ଉତ୍ତମ ମହାନ୍ତି, ଅପରାଜିତା ମହାନ୍ତି, ରାଇମୋହନ ପରିଡ଼ା, ହର ପଟ୍ଟନାୟକ, ସୁରେଶ ବଳ, ଶ୍ରୀକାନ୍ତ ଗୌତମ, ଶଙ୍କର ବାସୁ ମଲ୍ଲିକ, ପୃଥ୍ୱୀରାଜ ନାୟକ, ଶତାବ୍ଦୀ ରାୟ, ପ୍ରତିଭା ସାହୁ, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ପ୍ରଶାନ୍ତ ନନ୍ଦ ଉତ୍ତମ ମହାନ୍ତି ଅପରାଜିତା ମହାନ୍ତି ରାଇମୋହନ ପରିଡ଼ା ହର ପଟ୍ଟନାୟକ ସୁରେଶ ବଳ ଶ୍ରୀକାନ୍ତ ଗୌତମ ଶଙ୍କର ବାସୁ ମଲ୍ଲିକ ପୃଥ୍ୱୀରାଜ ନାୟକ ଶତାବ୍ଦୀ ରାୟ ପ୍ରତିଭା ସାହୁ ଜୟୀରାମ ସାମଲ ପୂର୍ଣ୍ଣଚନ୍ଦ୍ର ପ୍ରତିହାରୀ କାହାଣୀ ଗୀତ ଏବଂ ସଙ୍ଗୀତ ପ୍ରଶାନ୍ତ ନନ୍ଦ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ । ଗୀତା ଦାଶ, ସୁବାସ ଦାସ, ଅନୀତ ଗୋସ୍ୱାମୀ, କବିତା କ୍ରିଷ୍ଣମୂର୍ତ୍ତୀ, ଜଲି ମୁଖାର୍ଜୀ, ମହମ୍ମଦ ସାଜିଦ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସୁଗନ୍ଧା ଶକ୍ତିପୀଠ  ବଙ୍ଗଳା:              , ବାଙ୍ଗଲାଦେଶରେ ଥିବା ବରିଶାଲର ୧୦ ମାଇଲ ଉତ୍ତରକୁ ଶିଖରପୁର ଗ୍ରାମରେ ସୁନନ୍ଦା ଦେବୀଙ୍କର ଏକ ମନ୍ଦିର ଅଛି । ଏହି ହିନ୍ଦୁ ମନ୍ଦିରଟି   ଶକ୍ତିପୀଠମାନଙ୍କ   ମଧ୍ୟରୁ ଗୋଟିଏ । ଶକ୍ତିପୀଠ ମନ୍ଦିର ଶବ ବୋହିନେଉଛନ୍ତି । ପୌରାଣିକ କାହାଣୀର ଦକ୍ଷ ଯଜ୍ଞ ଓ ସତୀ ଦାହ ପୁରାତନ ସଂସ୍କୃତ ସାହିତ୍ୟ ଗଠନରେ ଓ ଭାରତୀୟ ସଂସ୍କୃତି ଉପରେ ପ୍ରଭୂତ ପ୍ରଭାବ ପକେଇଥିଲା । ଏହା ଯୋଗୁ ଶକ୍ତିପୀଠ ଧାରଣାର ସୃଷ୍ଟି ହୋଇଥିଲା ଓ ଶକ୍ତିତ୍ୱକୁ   ଶକ୍ତ କରିଥିଲା । ବିପୁଳ ପୌରାଣିକ କାହାଣୀମାନଙ୍କରୁ ଦକ୍ଷ ଯଜ୍ଞର ଧାରଣା ଜନ୍ମ ନେଇଥିଲା । ଦକ୍ଷ ଯଜ୍ଞ ବିଷୟରେ ଅନେକ କାହାଣୀ ଥିବା ଯୋଗୁ ଏହି ମନ୍ଦିର ତିଆରି କଳ୍ପନା ଆସିଥିଲା । ଶୈବ ଧର୍ମରେ ଏହା ଏକ ଅନୁପମ ଘଟଣା ଯେଉଁଥିରେ ସତୀ ବଦଳରେ ପାର୍ବତୀ ସୃଷ୍ଟି ହୋଇ ଗୃହସ୍ଥାଶ୍ରମୀ ହେବାରୁ ଗଣପତି ଓ ସୁବ୍ରମନ୍ୟମ୍ ଜାତ ହୋଇଥିଲେ । ଦେବୀ ମାତାଙ୍କର ପବିତ୍ର ମନ୍ଦିର ଗୁଡ଼ିକୁ ଶକ୍ତି ପୀଠ କୁହାଯାଏ । ଦୁଃଖରେ ଅଭିଭୂତ ହୋଇ ଶିବ ପର୍ବତୀଙ୍କର ମୃତ ଶରୀର ଧରି ଆର୍ଯ୍ୟାବର୍ତ୍ତରେ ଯାଉଥିବା ବେଳେ ଦେହ ଖଣ୍ଡ ଖଣ୍ଡ ହୋଇ ଖସି ପଡ଼ିଥିଲା । ଏହି ଖସି ପଡିଥିବା ସ୍ଥାନମାନଙ୍କୁ ଶକ୍ତିପୀଠ କୁହାଗଲା । ସେହି ସ୍ଥାନଗୁଡିକରେ ସତୀ ଦେବୀଙ୍କର କଟା ଦେହ ଖଣ୍ଡମାନ ପଡିଥିବା ବିଶ୍ୱାସ କରାଯାଏ ଯେଉଁଠାରେ ଶିବ ସତ୍ୟଙ୍କର ମୃତ ଶରୀରକୁ ବହନ କରି ଦୁଃଖରେ ଆର୍ଯ୍ୟା ବର୍ତ୍ତରେ ବୁଲିଥିଲେ । ସମୁଦାୟ ୫୧ଟି ଶକ୍ତିପୀଠ ଅଛି ଯାହା ସଂସ୍କୃତରେ ଥିବା ୫୧ ଅକ୍ଷର ଅନୁସାରେ ଅଛି । ପ୍ରତି ମନ୍ଦିରରେ ଶକ୍ତି   ଓ କାଳଭୈରବଙ୍କର   ଭିନ୍ନ ଭିନ୍ନ ନାମ ଦିଆଯାଇଛି । ଜନଶୃତି ପାର୍ବତୀଙ୍କର ପ୍ରଥମ ଅବତାର ଥିଲେ ସତୀ ଯିଏ କି ଶିବଙ୍କର ପ୍ରଥମ ପତ୍ନୀ ଥିଲେ । ବ୍ରହ୍ମାଙ୍କର କନ୍ୟା ଥିଲେ ରାଜା ଦକ୍ଷଙ୍କର ରାଣୀ ଓ ସତୀ ଥିଲେ ସେମାନଙ୍କର କନ୍ୟା । ପିତା ଦକ୍ଷ ଏକ ଯଜ୍ଞ କରିଥିଲେ ଓ ସେଠାକୁ ଅନେକ ଦେବ ଦେବୀଙ୍କୁ ଡାକିଥିଲେ ମଧ୍ୟ ତାଙ୍କ ସ୍ୱାମୀ ଶିବ ଓ ସତୀଙ୍କୁ ନିମନ୍ତ୍ରଣ କରିନଥିବାରୁ ସତୀ ଅତ୍ୟନ୍ତ ଅପମାନିତା ହୋଇ ଯଜ୍ଞ ଅଗ୍ନିରେ ନିଜକୁ ଝାସ ଦେଇଥିଲେ । ସତୀଙ୍କର ମୃତ୍ୟୁ ଖବର ଶୁଣି ଶିବ ଦୁଃଖରେ ଜ୍ଞାନଶୂନ୍ୟ ହୋଇ ଅତ୍ୟନ୍ତ କ୍ରୋଧାନ୍ୱିତ ହୋଇଗଲେ ଓ ମୃତ ଶରୀରକୁ କାନ୍ଧରେ ପକେଇ ତାଣ୍ଡବ ନୃତ୍ୟ କରିଥିଲେ ଯାହାକୁ ଧ୍ୱଂସ ନୃତ୍ୟ କୁହାଯାଏ । ଏହି ଅବସ୍ଥା ଅବଲୋକନ କରି ନାରାୟଣ ବ୍ୟସ୍ତ ହୋଇଉଠିଲେ ଓ ସୁଦର୍ଶନ ଚକ୍ର ବ୍ୟବହାର କରିବାକୁ ସ୍ଥିର କଲେ । ସେ ସତୀଙ୍କ ଶରୀରକୁ ଖଣ୍ଡ ଖଣ୍ଡ କରି କାଟି ଫିଙ୍ଗିଦେଲେ । ଯେଉଁଠି ଦେହ ଖଣ୍ଡ ପଡ଼ିଲା ସେ ସମସ୍ତ ସ୍ଥାନମାନଙ୍କୁ ଶକ୍ତିପୀଠ କୁହାଗଲା ଓ ସେ ସମସ୍ତ ସ୍ଥାନରେ ଶିବ ଓ ସତୀଙ୍କୁ ପୂଜା କରାଗଲା । ଭାରତ, ପାକିସ୍ଥାନ, ବାଂଲାଦେଶ, ଓ ନେପାଳ ଆଦି ରାଜ୍ୟରେ ସେହି ସ୍ଥାନ ଗୁଡ଼ିକ ପୀଠ ବା ଶକ୍ତିପୀଠ ନାମରେ ବିଖ୍ୟାତ ହୋଇଗଲେ ଓ ତୀର୍ଥଯାତ୍ରୀମାନେ ସେ ସମସ୍ତ ସ୍ଥାନମାନଙ୍କୁ ପବିତ୍ର ଭାବି ଦର୍ଶନ କରିବ ନିମନ୍ତେ ଯିବାକୁ ଲାଗିଲେ । ଦେବୀ ବା ଶକ୍ତି ନାମରେ ସତୀ ପରିଚିତା ହୋଇଗଲେ ଓ ନାରାୟଣଙ୍କ ଆଶୀର୍ବାଦ ଫଳରେ ସେ ହିମବତ ବା ହିମାଳୟଙ୍କ କନ୍ୟା ରୂପେ ପୁନର୍ଜନ୍ମ ଲାଭ କରିଥିବାରୁ ତାଙ୍କୁ ପାର୍ବତୀ  (ପର୍ବତ କନ୍ୟା) କୁହାଗଲା  । ସେ ମୃଗଶୀର୍ଷ ମାସ ଶୁକ୍ଳ ପକ୍ଷର ୧୪ତମ ଦିନ ଜନ୍ମ ଗ୍ରହଣ କରିଥିବାରୁ ସେହି ଦିନକୁ ଶିବରାତ୍ରି ଉତ୍ସବ ନାମ ଦିଆଗଲା ।
ଲସ ଏଞ୍ଜଲେସ ଲେକର୍ସ, ଲସ ଏଞ୍ଜଲେସସ୍ଥିତ ଏକ ଆମେରିକାର ପେଶାଦାର ବାସ୍କେଟବଲ ଖେଳର ଦଳ ଅଟେ । ପାସିଫିକ ଡିଭିଜନରେ ଲୀଗର ପଶ୍ଚୀମ ସମ୍ମୀଳନର ସଦସ୍ୟ ରୂପେ ନ୍ୟାସନାଲ ବାସ୍କେଟବଲ ଆସୋସିଏସନ  (ଏନ.ବି.ଏଲ.)ର ପ୍ରତିଯୋଗିତାରେ ଲେକର୍ସ ଖେଳ ଆରମ୍ଭ କରିଥିଲେ  । ଲେକର୍ସ ଷ୍ଟେପଲ ସେଣ୍ଟରରେ ନିଜର ନିୟମିତ ଅଭ୍ଯାସ ଜାରି ରଖିଥା 'ନ୍ତି । ଦି ଲେକର୍ସ ଏନ.ବି.ଏଲ.ର ଇତିହାସରେ ସବୁଠାରୁ ସଫଳ ଟୀମମାନଙ୍କ ମଧ୍ୟରୁ ଗୋଟିଏ ଅଟେ ଏବଂ ୧୬ଟି ଏନ.ବି.ଏଲ ଚ୍ୟାମ୍ପିଆନଶୀପ ଜିତି ସାରିଛନ୍ତି ଯାହା ବୋଷ୍ଟନ କେଲଟିକ୍ସ ପରେ ଦ୍ୱିତୀୟ ସ୍ଥାନରେ ରହିଛି । ଫ୍ରାଞ୍ଚାଇଜର ଆରମ୍ଭ ୧୯୪୭ ମସିହାରେ ଏକ ବିବାଦୀୟ ଦଳ, ନ୍ୟାସନାଲ ବାସ୍କେଟବଲ ଲୀଗ  (ଏନ.ବି.ଏଲ.)ର ଡେଟ୍ରୋଇଟ ଗେମର କ୍ରୟ ସହିତ ହୋଇଥିଲା  । ନୂଆ ଦଳ ମିନିୟାପୋଲିସରେ ଖେଳିବା ଆରମ୍ଭ କରିଦେଇଥିଲେ ଏବଂ ପରେ ନିଜକୁ ମିନିୟାପୋଲିସ ଲେକର୍ସ ଭାବରେ ନାମିତ କରିଥିଲେ । ପ୍ରାରମ୍ଭରେ ଏନ.ବି.ଏର ଜଣେ ସଦସ୍ୟ ଲେବର୍ସ , ପ୍ରତିଦ୍ୱନ୍ଦୀ  "ବାସ୍କେଟ ବଲ ଆସୋସିଏସନ ଅଫ ଆମେରିକା" ରେ ସାମିଲ ହେବା ପୂର୍ବରୁ 1948 ମସିହା ଏନ.ବି.ଏଲ ଚ୍ୟମ୍ପିଅନସିପ ଜିତିଥିଲେ, ଯେଉଁଠାରେ ସେ ଷ୍ଟାର  "ଜର୍ଜ ମିକାନ" ଙ୍କ ନେତୃତ୍ୱରେ ପରବର୍ତ୍ତୀ 6ଟି ଚ୍ୟମ୍ପିଅନସିପ ମଧ୍ୟରୁ ପାଞ୍ଚୋଟି ଗୋଟି ଜିତିବେ । ଲେକର୍ସ, ଏନ.ବି.ଏଲର ସବୁଠାରୁ ଅଧିକ ସମୟ ପର୍ଯ୍ୟନ୍ତ ଜିତିବାର ରେକର୍ଡ ବନେଇଥିଲେ । 33ଟି ଗେମ, ଯାହା 1971-72 ସିଜିନ ଅନୁସାରେ ସେଟ କରାଯାଇଥିଲା । 1947-1958: ଆରମ୍ଭ ଓ ମିନିୟାପୋଲିସ ରାଜବଂଶ ଲେକର୍ସ ଫ୍ରେଞ୍ଚାଇଜର ଆରମ୍ଭ 1947 ମସିହାରେ ହୋଇଥିଲା, ଯେତେବେଳେ ମିନେସୋଟାର ବେନ ବର୍ଜର ଓ ମୋରିସ ଚାଲଫେନ , ନ୍ୟାସନାଲ ବାସ୍କେଟ ବଲ ଲିଗ  ( ଏନ.ବି.ଏଲ )ର ଡେସ୍କ୍ରାଇବ୍ଡ ରତ୍ନ କୁ ରତ୍ନର ମାଲିକ ମୋର୍ଯ୍ୟ ବିଷ୍ଟେନଙ୍କଠାରୁ $ 15,000 ମୂଲ୍ୟରେ କିଣିଥିଲେ  ।. ମିନିୟାପୋଲିସର ଖେଳ ଲେଖକ  "ସିଡ ହାର୍ଟମ୍ୟାନ" , ଅଂଶବଣ୍ଟନ ସାହାଯ୍ୟରେ ପରଦା ପଛରେ ଏକ ମହତ୍ତ୍ୱପୂର୍ଣ୍ଣ ଭୂମିକା ନିଭେଇଥିଲେ ଏବଂ ପରେ ଟିମରେ ସାମିଲ ହୋଇଗଲେ । ମିନେସୋଟାର ଉପନାମଦ୍ୱାରା ପ୍ରେରିତ,  "10,000 ହ୍ରଦର ଭୂମି" , ଟିମ ନିଜକୁ ଲେକର୍ସର ନାମ ଦେଇଥିଲେ । ନାମ, ଲୋଗୋ ଓ ବସ୍ତ୍ର ଲେକର ଉପନାମ ମିନେସୋଟା ରାଜ୍ୟରୁ ଆସିଥିଲା ଯାହା 10,000 ହ୍ରଦର ଭୂମି ଥିଲା । ଟିମର ରଙ୍ଗ ବାଇଗେଣୀ, ସୁନେଲି ଓ ଧଳା ଅଟେ । ଲେକର୍ସ ଲୋଗୋରେ ଟିମର ନାମ,  "ଲସ ଏଞ୍ଜଲେସ ଲେକର୍ସ"  ଅଟେ ଯାହା ଏକ ସୁନାର ବାସ୍କେଟବଲର ଶୀର୍ଷରେ ବାଇଗଣୀ ରଙ୍ଗରେ ଲେଖା ଯାଇଥାଏ । ଟିମ ସାଧାରଣତଃ ରବିବାର ଓ ଛୁଟି ଦିନରେ ଧଳା ଗଞ୍ଜି ପିନ୍ଧିଥାନ୍ତି । କାଳ ଅନୁଯାୟୀ ରେକର୍ଡ ଲେକର୍ସ, 16 ଏନ.ବି.ଏ ଶିରୋନାମା ଜିତିଥିଲା ଓ 15 ଥର ଏନ.ବି.ଏ ଫାଇନାଲରେ ଦେଖାଯାଇଛି । ଏହି ପ୍ରଦର୍ଶନ ଗୁଡିକରେ 1980 ଦଶକରେ ଆଠଟି ଏନ.ବି.ଏ ଫାଇନାଲ ପ୍ରଦର୍ଶନ ସାମିଲ ରହିଛି । 1972 ମସିହାରେ ଟିମଦ୍ୱାରା ସର୍ବଶ୍ରେଷ୍ଠ ରେକର୍ଡ 69-13 ଥିଲା; 2016 ମସିହାରେ ସବୁଠାରୁ ଖରାପ ରେକର୍ଡ 1765 ଥିଲା ।  ହଲ ଲେକର୍ସ , ନିଜ ଖେଳାଳୀ ଓ ବୋର୍ଡକାଷ୍ଟର ସମ୍ମାନରେ 11ଟି ଗଞ୍ଜି ନମ୍ବର ଓ ଗୋଟିଏ ମାନଦ ମଇକ୍ରୋଫୋନ ସେବାନୁବୃତ୍ତ କରିଛନ୍ତି । ଏହାଛଡା, ବହୁ ଅନ୍ୟ ଖେଳାଳୀ ଓ କୋଚ ଯିଏ ମିନିୟାପୋଲିସରେ ନିଜ ଦିନ ଅନୁସାରେ ଫ୍ରେଞ୍ଚାଇଜର ସଫଳତାରେ ମହତ୍ତ୍ୱପୂର୍ଣ୍ଣ ଭୂମିକା ନିଭେଇଥିଲେ, ସେମାନଙ୍କୁ ଅନରେଡ଼ ମିନିୟାପୋଲିସ ଲେକର୍ସ ନାମ ଦିଆଗଲା ।
ଗୌରବ ଶର୍ମା  (ଜନ୍ମ: ୧୦ ଅପ୍ରେଲ ୧୯୯୨) ଜଣେ ଭାରତୀୟ କଣ୍ଠଶିଳ୍ପୀ ଓ ସଙ୍ଗୀତକାର  । ସେ ଅଲ୍ ଇଣ୍ଡିଆ ରେଡିଓର ଜଣେ ଉପସ୍ଥାପକ ଭାବରେ କାମ କରିବା ଆରମ୍ଭ କରିଥିଲେ ଏବଂ ୨୦୧୭ ମସିହାରେ, ଜୀ ମ୍ୟୁଜିକ୍ କମ୍ପାନୀ ଦ୍ୱାରା ତାଙ୍କର ପ୍ରଥମ ଆଲବମ୍ ମୁକ୍ତିଲାଭ କରିଥିଲା । ନିଜର ମୂଳ ସଂଯୋଜନା ବ୍ୟତୀତ, ସେ ରିମ୍‌ଝିମ୍ ଗିରେ ଶାବନ୍, ଗୁଲାବି ଆଖେଁ, ଅନାମିକା ଭଳି ଗୀତର ରିମେକ୍ ମଧ୍ୟ କରିଛନ୍ତି । ପେଷା ଚତୁର୍ଥ ଶ୍ରେଣୀରେ ପଢ଼ିବାବେଳୁ ସେ ସଙ୍ଗୀତ ଶିକ୍ଷା ଆରମ୍ଭ କରିଥିଲେ । ଜଣେ ରେଡିଓ ଉପସ୍ଥାପିକା ଭାବରେ ଅଲ୍ ଇଣ୍ଡିଆ ରେଡିଓରେ କାମ କରିବାବେଳେ, ସେ ଏକ୍ ଖାସ୍ ମୁଲାକାତ୍ ସୀତାରୋଁ କେ ସାଥ୍ କାର୍ଯ୍ୟକ୍ରମ ପାଇଁ ସଲମାନ ଖାନ୍, ହେମା ମାଳିନୀ, ପ୍ରେମ ଚୋପ୍ରା, ଶର୍ମନ ଯୋଶୀ, ଉଦିତ ନାରାୟଣ, ସୁରେଶ ୱାଡ଼େକର, ଅଭିଜିତ ଭଟ୍ଟାଚାର୍ଯ୍ୟ, କୈଳାଶ ଖେର, ଶାନ୍, ନବାଜଉଦ୍ଦିନ ସିଦ୍ଦିକୀ, ଅମ୍ରିତା ରାଓ ଆଦି ଜଣାଶୁଣା କଳାକାରମାନଙ୍କର ସାକ୍ଷାତକାର ନେଇଥିଲେ । ୨୦୧୭ ମସିହାରେ, ତାଙ୍କର ପ୍ରଥମ ଆଲବମ୍ ତୁ ପ୍ୟାର୍ ହୈ ମେରା ଜୀ ମ୍ୟୁଜିକ୍ କମ୍ପାନୀ ଦ୍ୱାରା ମୁକ୍ତିଲାଭ କରିଥିଲା, ଯେଉଁଥିରେ ସେ ହିନ୍ଦୀ କଥାଚିତ୍ର ଅଭିନେତ୍ରୀ ତାରା ଅଲିଶା ବେରିଙ୍କ ସହିତ କାମ କରିଥିଲେ । ୨୦୧୯ ମସିହାରେ, ତାଙ୍କର ଅନ୍ୟ ଏକ ଆଲବମ୍‌ରେ ଟିଭି ଅଭିନେତ୍ରୀ ମାନସୀ ଶ୍ରୀବାସ୍ତବ କାମ କରିଥିଲେ । ସେ କିଛି ବର୍ଷ ଧରି ତିହାଡ଼ ଜେଲରେ କଏଦୀମାନଙ୍କୁ ପ୍ରଶିକ୍ଷଣ ଦେଇଥିଲେ । ୨୦୨୪ ମସିହାରେ, ତାଙ୍କର ଅନ୍ୟ ଏକ ଗୀତ ହମ୍‌ନାବା ମୁକ୍ତିଲାଭ କରିଥିଲେ, ଯେଉଁଥିରେ ସେ କ୍ରୀତି ଶର୍ମାଙ୍କ ସହିତ ଗାଇଥିଲେ ଓ ହିନ୍ଦୀ କଥାଚିତ୍ର ଅଭିନେତ୍ରୀ ଅମ୍ରିତ ପ୍ରକାଶଙ୍କ ସହିତ ସେ ଅଭିନୟ କରିଥିଲେ ।
"ଦେଶ କାଳ ପାତ୍ର"  ହେଉଛି ଜଗନ୍ନାଥ ପ୍ରସାଦ ଦାସଙ୍କଦ୍ୱାରା ଲିଖିତ ଏକ ଓଡ଼ିଆ ଐତିହାସିକ ପୁସ୍ତକ । ଏହା ମୁଖ୍ୟତଃ ଊ‍‍ନବିଂଶ ଶତାବ୍ଦୀର ଦ୍ୱିତୀୟାର୍ଦ୍ଧରେ ଓଡ଼ିଶାରେ ଘଟିଯାଇଥିବା ପ୍ରଧାନ ପ୍ରଧାନ ଘଟଣାବଳୀ ଉପରେ ଆଧାରିତ ଏବଂ ଉପ‍ନ୍ୟାସ ଶୈଳୀରେ ଲିଖିତ ଅଟେ । ଏହାର ପ୍ରକାଶକ ହେଉଛନ୍ତି କଟକର ଫ୍ରେଣ୍ଡ୍‍‍ସ ପବ୍ଲିଶର୍ସ । ଏହାର ପ୍ରଥମ ସଂସ୍କରଣ ୧୯୯୨ ମସିହାରେ ପ୍ରକାଶ ପାଇଥିଲା ଓ ୨୦୧୪ ମସିହାରେ ପଞ୍ଚମ ସଂସ୍କରଣରେ ପହଞ୍ଚିଥିଲା  ଅନ୍ୟ ଭାଷାରେ ଅନୁବାଦ ଓ ପ୍ରକାଶନ ଇଂରାଜୀ ଭାଷାରେ ଏହି ପୁସ୍ତକଟି ଶ୍ରୀ ଯତୀନ୍ଦ୍ର ନାୟକଙ୍କଦ୍ୱାରା ଅନୁଦିତ ହୋଇ ପେଙ୍ଗୁଇନ୍‍ ଇଣ୍ଡିଆ ପ୍ରକାଶନ ସଂସ୍ଥାଙ୍କ ଜରିଆରେ ପ୍ରକାଶିତ ହୋଇଛି । ଆହୁରି ମଧ୍ୟ ନେସନାଲ ବୁକ୍‍ ଟ୍ରଷ୍ଟଙ୍କ ଆଦାନ ପ୍ରଦାନ ପ୍ରଣାଳୀରେ ଏହି ବହିଟି ହିନ୍ଦୀ ଓ ବଂଗଳା ଭାଷାରେ ଅନୁବାଦିତ ହୋଇ ସାରିଛି । ବିଷୟ ବସ୍ତୁ ଲେଖକଙ୍କ ଭାଷାରେ  "ଊନବିଂଶ ଶତାବ୍ଦୀର ଦ୍ୱିତୀୟାର୍ଦ୍ଧ ଥିଲା ଓଡ଼ିଶା ପାଇଁ ଦୁଃଖ ଦୁର୍ଦ୍ଧଶା ବିପର୍ଯ୍ୟୟ କିନ୍ତୁ ପୁଣି ଉତ୍ତରଣ ପୁନର୍ଜାଗରଣ ଓ ଅଗ୍ରଗତିର ସମୟ"  । ଏହି ପଚାଶ ବର୍ଷ ଭିତରେ ଓଡ଼ିଶାରେ ହୋଇଥିବା ନ‍ଅଙ୍କ ଦୁର୍ଭିକ୍ଷ, ପୁରୀ ମନ୍ଦିର ଓ ଗଜପତି ବଂଶର ଉତ୍‍ଥାନ ପତନ, ଓଡ଼ିଆ ଭାଷା ଓ ସଂସ୍କୃତିର ବିକାଶ ତଥା ବିଦେଶୀ ଇଂରେଜ ସରକାରଙ୍କ ଶାସନ ପ୍ରଣାଳୀ ଉପରେ ଆଧାର କରି ଏ ପୁସ୍ତକର ତେରଟି ଅଧ୍ୟାୟ ଲେଖା ଯାଇଅଛି । ଏ ପୁସ୍ତକର ମୁଖ୍ୟ ପାତ୍ରମାନେ ହେଲେ ନିମ୍ନ ଲିଖିତ ବ୍ୟକ୍ତିଗଣ । ଉତ୍କଳ ଗୌରବ ମଧୁସୂଦନ ଦାସ କର୍ମବୀର ଗୌରିଶଂକର ରାୟ ଫକୀର ମୋହନ ସେନାପତି ସାମନ୍ତ ଚନ୍ଦ୍ରଶେଖର ସାର୍‍ଟି ଇ ରେଭେନ୍ସା ଗଜପତି ଦିବ୍ୟସିଂହ ଦେବ  (୩ୟ) ଗଜପତି ମୁକୁନ୍ଦ ଦେବ  (୩ୟ) ଜନ୍‍ ବୀମ୍‍ସ ରାଧାନାଥ ରାୟ ପୁରୀ ରାଣୀ ସୂର୍ଯ୍ୟମଣି ପାଟମହାଦେ‍ଇ ଯଦିଓ ପୁସ୍ତକରେ କୌଣସିଠାରେ ଦିଆଯାଇନାହିଁ, ତଥାପି ପୁସ୍ତକଟିର ଅନେକ ତଥ୍ୟସବୁ ସେତେବେଳର ଉତ୍କଳ ଦୀପିକା,ଫକୀରମୋହନ ସେନାପତିଙ୍କ  "ଆତ୍ମଜୀବନୀ"  ତଥା ଜନ୍‍ ବୀମ୍‍ସଙ୍କ ଆତ୍ମ ଜୀବନୀ  " "   (ଓଡ଼ିଆରେ ଜଣେ ଶାସକର ସ୍ମୃତି) ପୁସ୍ତକରୁ ନିଆଯାଇଥିବା ପରି ଜଣାଯାଏ  ।
କ୍ଷଣସ୍ଥାୟୀ ବୈଶ୍ୱିକ ବିସ୍ମୃତି  (ଇଂରାଜୀ ଭାଷାରେ / ) ଏକ ଅବସ୍ଥା ଯାହା ହଠାତ୍ ଆରମ୍ଭ ହୁଏ ଓ ଏହା ହେବା ସମୟରେ ଲୋକମାନେ ନୂତନ ସ୍ମୃତି ରଖିବାରେ ଅସମର୍ଥ ହୁଅନ୍ତି  । ସାମ୍ପ୍ରତିକ ଅତୀତ ସ୍ମୃତିକୁ ମନେ ରଖିବାରେ ମଧ୍ୟ ସମସ୍ୟା ହୋଇପାରେ । ସ୍ନାୟୁ ସମ୍ବନ୍ଧୀୟ ଅନ୍ୟ କୌଣସି ଲକ୍ଷଣ ସାଧାରଣତଃ ଉପସ୍ଥିତ ନଥାଏ ଏବଂ ଏହି ଅବସ୍ଥା ୨୪ ଘଣ୍ଟାରୁ କମ୍ ସମ‌ୟ ପର୍ଯ୍ୟନ୍ତ ରହିଥାଏ । ଏହାର କାରଣ ଅସ୍ପଷ୍ଟ ରହିଛି । ଅଧକପାଳି ଏବଂ ପାରିବାରିକ ଇତିହାସ ଏହି ରୋଗର ସଙ୍କଟ ହୋଇପାରେ । ଅଧିକ ଭାବପ୍ରବଣତା କିମ୍ବା ଶାରୀରିକ ଚାପ ଏହାକୁ ଟ୍ରିଗର କରିପାରେ । ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ରୋଗ ନିର୍ଣ୍ଣୟ ଉପରେ ନିର୍ଭର କରେ: ଷ୍ଟ୍ରୋକ, ଅପସ୍ମାର, ଏନସେଫାଲାଇଟିସ, ମାଇଗ୍ରେନ୍ ଏବଂ କନ୍‌କସନ ଇତ୍ୟାଦି ସମ୍ଭାବ୍ୟ ରୋଗ ନଥିଲେ ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । ନୂତନ ସ୍ମୃତି କ୍ଷମତା ନ ଆସିବା ପର୍ଯ୍ୟନ୍ତ ଚିକିତ୍ସା ସାଧାରଣତଃ ବାରମ୍ବାର ପରୀକ୍ଷଣ ସହିତ ପର୍ଯ୍ୟବେକ୍ଷଣ କରାଯାଏ । ହ୍ରାସ ହୋଇଥିବା ସ୍ମୃତି ଶକ୍ତି ଅବଧି ସାଧାରଣତଃ ଫେରି ନଥାଏ । ଫଳାଫଳ ଭଲ, ଯଦିଓ ୫% ଲୋକ ଏକ ବର୍ଷ ମଧ୍ୟରେ ଅନ୍ୟ ଏକ ଆକ୍ରମଣ ପାଇପାରନ୍ତି । କ୍ଷଣସ୍ଥାୟୀ ବୈଶ୍ୱିକ ବିସ୍ମୃତି ବର୍ଷକୁ ପ୍ରାୟ ୧00,000 ଲୋକଙ୍କ ମଧ୍ୟରୁ ୭ ଜଣକୁ ପ୍ରଭାବିତ କରିଥାଏ । ଏହା ସାଧାରଣତଃ ୫୦ ବର୍ଷରୁ ଅଧିକ ବୟସରେ ହୋଇଥାଏ । ପୁରୁଷ ଏବଂ ସ୍ତ୍ରୀ ସମ ଭାବରେ ପ୍ରଭାବିତ ହୁଅନ୍ତି। ଏହା ପ୍ରଥମେ ୧୯୫୦ ଦଶକରେ ସ୍ପଷ୍ଟ ଭାବରେ ବର୍ଣ୍ଣନା କରାଯାଇଥିଲା
ନେକାଣ୍ଟି ଭାସ୍କର ରାଓ ଓଡ଼ିଶାରେ ରହୁଥିବା ବିଜୁ ଜନତା ଦଳର ଜଣେ ସକ୍ରିୟ ନେତା ଏବଂ ଜଣେ ରାଜ୍ୟ ସଭା ସଦସ୍ୟ । ପ୍ରାରମ୍ଭିକ ଜୀବନ ୧୯୫୩ ମସିହାରେ ଆନ୍ଧ୍ର ପ୍ରଦେଶରେ ଜନ୍ମିତ ନେକାଣ୍ଟି ଭାସ୍କର ରାଓ ପ୍ରାୟ ୫୦ ବର୍ଷ ହେଲା ରାୟଗଡ଼ା ବାସିନ୍ଦା ଅଟନ୍ତି । ତାମିଲନାଡୁସ୍ଥିତ ଆଲାଗାପା ବିଶ୍ୱବିଦ୍ୟାଳୟରୁ ସେ ୨୦୦୮ ମସିହାରେ ବାଣିଜ୍ୟରେ ସ୍ନାତକ ଡିଗ୍ରୀ ହାସଲ କରିଛନ୍ତି । ରାଜନୈତିକ ଜୀବନ ବିଜୁ ପଟ୍ଟନାୟକଙ୍କ ମୁଖ୍ୟମନ୍ତ୍ରୀତ୍ୱ ଅମଳରୁ ଅର୍ଥାତ୍‌ ୧୯୯୦ଠାରୁ ସେ ଜନତା ଦଳର ଜଣେ ସକ୍ରିୟ ସଦସ୍ୟ । ନବୀନ ପଟ୍ଟନାୟକଙ୍କ ମୁଖ୍ୟମନ୍ତ୍ରୀତ୍ୱ ବେଳେ ସେ ଓଡ଼ିଶା ରାଜ୍ୟ ଗ୍ରାମ୍ୟ ଗୃହ ଉନ୍ନୟନ ନିଗମ ଏବଂ ଓଡ଼ିଶା କ୍ଷୁଦ୍ର ଶିଳ୍ପ ନିଗମର ସଭାପତି ଥିଲେ । ପରବର୍ତ୍ତୀ ସମୟରେ ଅର୍ଥାତ୍‌ ୨୦୧୪ ମସିହାରେ ସେ ରାଜ୍ୟ ଯୋଜନା ବୋର୍ଡର ଅଧ୍ୟକ୍ଷ ଭାବେ ନିଯୁକ୍ତ ହେଲେ ।
ରାଜ କିଶୋର ରାମ  (୧୭ ଜୁନ ୧୯୩୬ - ୧୪ ଫେବୃଆରୀ ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ରାଜ କିଶୋର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୭୭ ଓ ୧୯୯୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଚୌଦ୍ୱାର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାଜ କିଶୋର ରାମ ୧୯୩୬ ମସିହାର ଜୁନ ମାସ ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋପୀନାଥ ରାମ ଏବଂ ପତ୍ନୀଙ୍କ ନାମ ଇନ୍ଦୁମତି ରାମ । ରାଜ କିଶୋରଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକୋତ୍ତର । ରାଜନୈତିକ ଜୀବନ ରାଜ କିଶୋର ରାମ ଓଡ଼ିଶା ରାଜନୀତିରେ ଜନତା ଦଳର ପ୍ରାର୍ଥୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ରାଜ କିଶୋର ୨୦୧୭ ମସିହାର ଫେବୃଆରୀ ମାସ ୧୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୦ ବର୍ଷ ବୟସ ହୋଇଥିଲା ।
ମହମ୍ମଦ ମହସିନଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆକଥାଚିତ୍ର ରକତ କହିବ କିଏ କାହାର ୧୯୯୫ ମସିହାରେ ମୁକ୍ତିଲାଭ କରିଥିଲା ।
ଭାରତ ଭୂଷଣ ବେମାଲ  (ଜନ୍ମ: ୨୬ ମାର୍ଚ୍ଚ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭାରତ ଭୂଷଣ ବେମାଲ ୧୯୫୫ ମସିହାର ମାର୍ଚ୍ଚ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦ୍ରଭାନୁ ବେମାଲ ଓ ପତ୍ନୀଙ୍କ ନାମ ସୁନ୍ଦର ବେମାଲ । ରାଜନୈତିକ ଜୀବନ ଭାରତ ଭୂଷଣ ବେମାଲ ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ପୂର୍ଣ୍ଣାନନ୍ଦ ସାମଲ  (୧ ଜାନୁଆରୀ ୧୯୧୬ - ୧୯ ଫେବୃଆରୀ ୧୯୮୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ପୂର୍ଣ୍ଣାନନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୪୬ ମସିହାରେ ଭାରତ ସ୍ୱାଧୀନ ହେବା ପୂର୍ବରୁ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଉତ୍ତର ପୁରୀ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ଏହାପରେ ଦେଶ ସ୍ୱାଧୀନ ହେବାପରେ ସେ ୧୯୫୨ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସାଲେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଏବଂ ୧୯୫୭ ମସିହାରେ ହୋଇଥିବା ବିଧାନ ସଭା ନିର୍ବାଚନରେ କଟକ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ସେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପୂର୍ଣ୍ଣାନନ୍ଦ ସାମଲ ୧୯୨୯ ମସିହା ନଭେମ୍ବର ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବନମାଳୀ ସାମଲ ଏବଂ ପତ୍ନୀଙ୍କ ନାମ ହେମନ୍ତ କୁମାରୀ ସାମଲ । ପୂର୍ଣ୍ଣାନନ୍ଦଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍‌ରୁ କମ ଥିଲା । ରାଜନୈତିକ ଜୀବନ ପୂର୍ଣ୍ଣାନନ୍ଦ ସାମଲ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ ତିନିଥର କାର୍ଯ୍ୟ କରିଥିଲେ । ମୃତ୍ୟୁ ପୂର୍ଣ୍ଣାନନ୍ଦ ସାମଲ ୧୯୮୭ ମସିହାର ଫେବୃଆରୀ ମାସ ୧୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।
ଦସ୍ତା  ([ ; ଜିଙ୍କ୍] : :  ) ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୩୦  ।
ବାଡ଼ମେର ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ବର୍ମେର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବାଡ଼ମେର ୨୫.୭୪୫୭ ଉତ୍ତର ଅକ୍ଷାଂଶ ଓ ୭୧.୩୯୨୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାଡ଼ମେର ସହରର ମୋଟ ଜନସଂଖ୍ୟା ୬୧୭୨୪ ଅଟେ । ସେଥି ମଧ୍ୟରୁ ୫୩.୬୧% ଜଣ ପରୁଷ ହୋଇଥିବା ବେଳେ ୪୬.୩୯% ଜଣ ନାରୀ ଅଟନ୍ତି । ବାଡ଼ମେରର ସାକ୍ଷରତା ହାର ୬୨.୨୧% ଅଟେ । ଏହା ଜାତୀୟ ହାରଠାରୁ ୨.୬୩% ପ୍ରତିଶତ କମ ଅଟେ । ସେଥିରୁ ୩୯.୩୯% ପ୍ରତିଶତ ପୁରୁଷ ଓ ୨୨.୮୨% ନାରୀ ଅଟନ୍ତି । ୧୭.୨୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ବାଡ଼ମେରର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ବାଡ଼ମେରରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୪.୬ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୦.୭ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୨୭୦.୬ / ହୋଇଥାଏ ।
ବ୍ରୋଲୁସିଜୁମାବ, ବିକ୍ରୟ ନାମ ବେଭୋ ଏବଂ ଭିସିକ୍, ଏକ ଔଷଧ ଯାହା ବୟସ-ସମ୍ପର୍କୀୟ ମାକୁଲାର ଡିକେନେରେସନ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଆଖିରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେସ୍ୱଳ୍ପ ଭିଜୁଆଲ୍ ଆକ୍ୟୁଟି, ମୋତିଆବିନ୍ଦୁ, କଞ୍ଜୁକ୍ଟାଇଭାଲ୍ ରକ୍ତସ୍ରାବ ଏବଂ ଫ୍ଲୋଟର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନ୍ଧତ୍ୱ, ଆଖି ଭିତରେ ସଂକ୍ରମଣ, ରେଟିନାଲ୍ ଧମନୀ ଅବରୋଧ ଓ ନେତ୍ରପଟଳ ସ୍ଖଳନ ହୋଇପାରେ ।ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ମୋନୋକ୍ଲୋନାଲ ଆଣ୍ଟିବଡିର ଏକ ଖଣ୍ଡ ଯାହା ଭାସ୍କୁଲାର ଏଣ୍ଡୋଥେଲିଆଲ୍ ଅଭିବୃଦ୍ଧି କାରକ ଏ ଭିଇଜିଏଫ-ଏ   କୁ ସଂଲଗ୍ନ କରେ ଏବଂ ଅବରୋଧ କରେ । ଭିଇଜିଏଫ-ଏ ହେଉଛି ଏକ ପୁଷ୍ଟସାର ଯାହା ରକ୍ତନଳୀକୁ ବୃଦ୍ଧି କରାଏ ଏବଂ ତରଳ ପଦାର୍ଥ ଲିକ୍ କରିଥାଏ  ୨୦୧୯ ଯୁକ୍ତରାଷ୍ଟ୍ରରେ ଏବଂ ୨୦୨୦ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ବ୍ରୋଲୁସିଜୁମାବ ଅନୁମୋଦିତ ହୋଇଥିଲା ଯୁକ୍ତରାଷ୍ଟ୍ରରେ ଏହାର ଏକ ମାତ୍ରାର ମୂଲ୍ୟ ପ୍ରାୟ ୧,୯୫୦ ଡଲାର ଅଟେ ।
ଏଲମୋସରସ   : ;;  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ତାଲିପାରାମ୍ବା ଏକ ଭାରତୀୟ ପୌରପାଳିକା   ଅଟେ । ଏହା କେରଳର କନ୍ନୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତାଲିପାରାମ୍ବା ୧୨.୦୩୪୫ ଉତ୍ତର ଅକ୍ଷାଂଶ ଓ ୭୫.୩୬୧୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତାଲିପାରାମ୍ବା ସହରର ମୋଟ ଜନସଂଖ୍ୟା ୬୭୪୪୧ ଅଟେ । ସେଥି ମଧ୍ୟରୁ ୪୮.୨୧% ଜଣ ପରୁଷ ହୋଇଥିବା ବେଳେ ୫୧.୭୯% ଜଣ ନାରୀ ଅଟନ୍ତି । ତାଲିପାରାମ୍ବାର ସାକ୍ଷରତା ହାର ୮୧.୬୮% ଅଟେ । ଏହା ଜାତୀୟ ହାରଠାରୁ -୧୬.୮୪% ପ୍ରତିଶତ କମ ଅଟେ । ସେଥିରୁ ୪୧.୧୦% ପ୍ରତିଶତ ପୁରୁଷ ଓ ୪୦.୫୮% ନାରୀ ଅଟନ୍ତି । ୧୧.୬୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ତାଲିପାରାମ୍ବାର ସରକାରୀ ଭାଷା ଅଟେ ।
ମାର୍କାପୁର ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ପ୍ରକସମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାର୍କାପୁର ୧୫.୭୪୦୪ ଉତ୍ତର ଅକ୍ଷାଂଶ ଓ ୭୯.୨୭୦୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାର୍କାପୁର ସହରର ମୋଟ ଜନସଂଖ୍ୟା ୫୮୪୫୪ ଅଟେ । ସେଥି ମଧ୍ୟରୁ ୫୦.୯୬% ଜଣ ପରୁଷ ହୋଇଥିବା ବେଳେ ୪୯.୦୪% ଜଣ ନାରୀ ଅଟନ୍ତି । ମାର୍କାପୁରର ସାକ୍ଷରତା ହାର ୬୨.୭୯% ଅଟେ । ଏହା ଜାତୀୟ ହାରଠାରୁ ୨.୦୫% ପ୍ରତିଶତ ଅଧିକ ଅଟେ । ସେଥିରୁ ୩୭.୨୧% ପ୍ରତିଶତ ପୁରୁଷ ଓ ୨୫.୫୮% ନାରୀ ଅଟନ୍ତି । ୧୨.୫୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ମାର୍କାପୁରର ସରକାରୀ ଭାଷା ଅଟେ ।
ଗୌରୀକୁମାର ବ୍ରହ୍ମା  (୨୦ ଫେବ୍ରୁଆରୀ ୧୯୨୦-୨୯ ସେପ୍ଟେମ୍ବର ୨୦୧୧) ଓଡ଼ିଶାର ଜଣେ ବାଗ୍ମୀ, ସମାଲୋଚକ, ସମୀକ୍ଷକ ଓ ପ୍ରଫେସର ଥିଲେ । ସେ ଓଡ଼ିଆ, ଇଂରାଜୀ, ସଂସ୍କୃତ ଓ ହିନ୍ଦୀ ଭାଷାରେ ଦୀର୍ଘ ସମୟ ଧରି ବକ୍ତୃତା ଦେବାରେ ଲୋକପ୍ରିୟ ଥିଲେ । ତାଙ୍କର ବକ୍ତୃତା ପ୍ରଧାନତଃ ଜଗନ୍ନାଥ ଓ ଉପେନ୍ଦ୍ର ଭଞ୍ଜଙ୍କ ସାହିତ୍ୟ ସମ୍ବନ୍ଧରେ ଥିଲା । ଆକାଶବାଣୀ କଟକ ଓ ଦୂରଦର୍ଶନ ମାଧ୍ୟମରେ ତାଙ୍କର ଆଲୋଚନା ପ୍ରସାରିତ ହେଉଥିଲା । ସେ ଭୁବନେଶ୍ୱରଠାରେ ଦେହତ୍ୟାଗ କରିଥିଲେ । ଜୀବନୀ ପାରିବାରିକ ଜୀବନ ଗୌରୀକୁମାର ପିତା ଚନ୍ଦ୍ରଶେଖର ବ୍ରହ୍ମାଙ୍କ ଔରସରୁ ମାତା ସାବିତ୍ରୀ ଦେବୀଙ୍କଠାରୁ ଓଡ଼ିଶାର ଗଞ୍ଜାମ ଜିଲ୍ଲାର ଭଞ୍ଜନଗର ଅନ୍ତର୍ଗତ ପ୍ରତାପ ଲକ୍ଷ୍ମଣପୁର ଗାଁରେ ଜନ୍ମ ନେଇଥିଲେ । ସେ ପ୍ରଖ୍ୟାତ ସାହିତ୍ୟିକ, କବି ତଥା ନିଆଁଖୁଣ୍ଟା ପତ୍ରିକା ପ୍ରତିଷ୍ଠାତା ଶ୍ରୀ ଗୋଦାବରୀଶ ମହାପାତ୍ରଂକ ପ୍ରଥମ ଜାମାତା ଥିଲେ, ତାଙ୍କ ପତ୍ନୀଂକ ନାମ ସତ୍ୟଭାମା । ଶିକ୍ଷା ଜୀବନ ତାଙ୍କର ବାଲ୍ୟ ଶିକ୍ଷା ଶିକ୍ଷା ଟିକିଲି ଓ ଆସିକାରେ ହୋଇଥିଲା । ସେ ଆନ୍ଧ୍ର ପ୍ରଦେଶରୁ ସ୍ନାତକ ଡିଗ୍ରୀ ହାସଲ କରିଥିଲେ । ପରେ ସେ ନିଜ ପ୍ରଚେଷ୍ଟାରେ ଓଡ଼ିଶାରେ ଘରୋଇ ଭାବରେ ସ୍ନାତକୋତ୍ତର ଡିଗ୍ରୀ ଲାଭ କରିଥିଲେ । ଛାତ୍ରାବସ୍ଥାରେ ସେ ଓଡ଼ିଆ ସହିତ ସଂସ୍କୃତ ଭାଷାରେ ମଧ୍ୟ ଅମରକୋଷ, କୁମାର ସମ୍ଭବ, ରଘୁବଂଶ, ମେଘଦୂତ, ଶିଶୁପାଳ ବଧ, କିରାତ ଅର୍ଜୁନ, ନୈଷଧ କାବ୍ୟ, କାଦ  ରୀ, ଅଭିଜ୍ଞାନ ଶାକୁନ୍ତଳମ,ପ୍ରବୋଧ ଚନ୍ଦ୍ରୋଦୟ, ସାହିତ୍ୟ ଦର୍ପଣ, ସିଦ୍ଧାନ୍ତ ଦର୍ପଣ, ଗୀତଗୋବିନ୍ଦ, ସଂସ୍କୃତ ରାମାୟଣ, ଭାଗବତ, ସପ୍ତଚଣ୍ଡୀ ଆଦି ଶାସ୍ତ୍ର ଅଧ୍ୟୟନ କରିଥିଲେ । ବୃତ୍ତିଗତ ଜୀବନ ପଢ଼ା ପରେ ଗୌରୀକୁମାର ବ୍ରହ୍ମା କିଛିକାଳ କାଜିପୁର ଓ ଦିଗପହଣ୍ଡିରେ ଶିକ୍ଷକତା ଆରମ୍ବ କରିଥିଲେ । ୧୯୪୬ରୁ ୧୯୫୮ ଯାଏଁ ସେ ଓଡ଼ିଆ ଅଧ୍ୟାପକ ଭାବେ କାର୍ଯ୍ୟ କରିଥିଲେ । ସେ ୧୯୫୮ରୁ ୧୯୬୯ ପର୍ଯ୍ୟନ୍ତ ଓଡ଼ିଶା ସାହିତ୍ୟ ଏକାଡେମୀ ଓ ଓଡ଼ିଶା ସଙ୍ଗୀତ ଏକାଡେମୀର ସମ୍ପାଦକ ଥିଲେ । ଓଡ଼ିଶା ସରକାରଙ୍କ ସଂସ୍କୃତି ବିଭାଗ ଓ ଭୁବନେଶ୍ୱରସ୍ଥିତ ଲଳିତ କଳା ଏକାଡେମୀର ଉପନିର୍ଦ୍ଦେଶକ ରୂପେ ଦାୟିତ୍ୱ ତୁଲାଇଥିଲେ । ସେ ୧୯୬୯ରୁ ୧୯୭୬ ପର୍ଯ୍ୟନ୍ତ ଓଡ଼ିଶା ସରକାରଙ୍କ ମୁଖ୍ୟ ପର୍ଯ୍ୟଟନ ପରାମର୍ଶଦାତା ରୂପେ କାର୍ଯ୍ୟ କରିଥିଲେ । ଏହି ସମୟରେ ଓଡ଼ିଶା ଓ ଓଡ଼ିଶା ବାହାରୁ ଆସିଥିବା ବିଶିଷ୍ଟ ଅତିଥିଙ୍କୁ ଓଡ଼ିଶାର କଳା, ସ୍ଥାପତ୍ୟ, ଭାସ୍କର୍ଯ୍ୟ, ସଙ୍ଗୀତ, ସାହିତ୍ୟ, ସଂସ୍କୃତି ତଥା ଓଡ଼ିଶୀ ନୃତ୍ୟ ସମ୍ପର୍କରେ ଅବଗତ କରାଉଥିଲେ । ୧୯୭୬ରୁ ଫେବୃଆରୀ ୧୯୭୮ ପର୍ଯ୍ୟଂତ ସେ ରେଭେନ୍ସା ମହାବିଦ୍ୟାଳୟ କଟକରେ ଓଡ଼ିଆ ବିଭାଗରେ ରିଡର ଭବେ କାର୍ଯ୍ୟ କରି ସରକାରୀ ଚାକିରୀରୁ ଅବସର ଗ୍ରହଣ କରିଥିଲେ । ସେ ପ୍ରାଚୀନ ଓଡ଼ିଆ ସାହିତ୍ୟର ଜଣେ ସମାଲୋଚକ ଭାବେ ଭଞ୍ଜ ସାହିତ୍ୟ ଓ ଜଗନ୍ନାଥ ସାହିତ୍ୟ ଉପରେ ଆଲୋଚନା କରି ଅଭିମନ୍ୟୁ ସାମନ୍ତସିଂହାର, ରସକଲ୍ଲୋଳ ସମୀକ୍ଷା, ଲେଖା ଓ ଲେଖକ, ଓଡ଼ିଆ ସାହିତ୍ୟରେ ପ୍ରକୃତି, ଓଡ଼ିଆ କବିତାର ଛନ୍ଦ, ଭଞ୍ଜଙ୍କ ନିର୍ବାଚନ ଇସ୍ତାହାର, ବୈଦେହୀଶ ବିଳାସ  (ଟୀକା), ଶ୍ରୀକ୍ଷେତ୍ର ଭ୍ରମଣ ଆଦି ୮୦ଟିରୁ ଅଧିକ ପୁସ୍ତକ/ ଗ୍ରନ୍ଥ ରଚନା କରିଥିଲେ  । କେତେକ ବହିର ପାଣ୍ଡୁଲିପି ଅପ୍ରକାଶିତ ଅବସ୍ଥାରେ ରହିଛି । ସେ ସେ ପୁରୁଷ ସରସ୍ୱତୀ, ସାହିତ୍ୟ ମାର୍ତ୍ତଣ୍ଡ, କବି କୋକିଳ, ଉକ୍ରଳ ବାଚସ୍ପତି ଆଦି ଉପାଧୀରେ ଭୂଷିତ ।
ଆୟେଶା ଆଖତାର ଜଣେ ବଙ୍ଗଳାଦେଶୀ ଚଳଚ୍ଚିତ୍ର ଅଭିନେତ୍ରୀ । ୧୯୮୨ ମସିହାରେ ତାଙ୍କ ଅଭିନୀତ ଚଳଚ୍ଚିତ୍ର ରଜନୀଗନ୍ଧା ପାଇଁ ତାଙ୍କୁ ତାଙ୍କୁ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ସହାୟକ ଅଭିନେତ୍ରୀ ପୁରସ୍କାର ମିଳିଥିଲା ।
କରୁଣାକର ନାଏକ  (୨୭ ଫେବୃଆରୀ ୧୯୪୩ - ୧୬ ମଇ ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । କରୁଣାକର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୪ ଓ ୧୯୮୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ କରଞ୍ଜିଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର କରୁଣାକର ନାଏକ ୧୯୪୩ ମସିହାର ଫେବୃଆରୀ ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଦ୍ୟାଧର ନାଏକ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ତାଙ୍କ ପତ୍ନୀଙ୍କ ନାମ ଅଞ୍ଜନା ନାଏକ । ରାଜନୈତିକ ଜୀବନ କରୁଣାକର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ କରୁଣାକର ୨୦୦୨ ମସିହାର ଜାନୁଆରୀ ମାସ ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୩ବର୍ଷ ବୟସ ହୋଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୫ ମାର୍ଚ୍ଚ ବର୍ଷର ୬୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୬୫ତମ  । ବର୍ଷ ଶେଷ ହେବା ପାଇଁ ଆଉ ୩୦୧ ଦିନ ବାକି ଅଛି ।